
转讜住驻讜转





	讚讗讬诇讜 讗讘 诪讟诪讗 讗讚诐 讜讻诇讬诐. 讙专住 讜诇讗 讙专住讬谞谉 讗讚诐 讜讘讙讚讬诐 砖诇砖讜谉 讝讛 诪砖诪注 诪讟诪讗 讗讚诐 诇讟诪讗 讘讙讚讬诐 讜讗''转 讜讛专讬 讟诪讗 诪转 注讜砖讛 讻诇讬 诪转讻转 讻讬讜爪讗 讘讜 讚讞专讘 讛专讬 讛讜讗 讻讞诇诇 讗诇诪讗 讬砖 诪讛谉 讻讬讜爪讗 讘讛谉 讜讬''诇 讚讗讻转讬 讗讬谞讜 注讜砖讛 讻讬讜爪讗 讘讜 砖讗讜转讜 讻诇讬 诪转讻转 讗讬谉 注讜砖讛 讻诇讬 诪转讻转 讗讞专 讻讬讜爪讗 讘讜 讻诪讜 砖诪讚拽讚拽 专''转 讘专讬砖 诪转谞讬' 讚讗讛诇讜转: 转谞讜 专讘谞谉 砖诇砖讛 讗讘讜转. 讛驻住讬拽 讘讘专讬讬转讗 讝讜 诇驻专砖 转讜诇讚讜转讬讛谉 诇讗讜 讻讬讜爪讗 讘讛谉 讚拽讗诪专 专讘 驻驻讗 讗讛讬讬讗: 讗讘诇 讘诪讞讜讘专转 讗讬诪讗 讻讜诇讛 诪讜注讚转 讛讬讗. 诇砖诇诐 谞讝拽 砖诇诐 讗驻讬诇讜 讘驻注诐 专讗砖讜谞讛 讜讗''转 讜诪讛讬 转讬转讬 讗讬 诪转诇讜砖讛 讚讬讬讛 讻转诇讜砖讛 讗讬 诪砖讗专 讗讘讜转 讛转讬谞讞 诇诪''讚 (诇拽诪谉 讚' 讛:) 拽专谉 注讚讬驻讗 讚讻讜讜谞转讜 诇讛讝讬拽 讜讗驻讬诇讜 拽专谉 讗转讬 讜讻讚诪驻专砖 专''转 诇拽诪谉 讚讛讬讬谞讜 诇诪''讚 驻诇讙讗 谞讝拽讗 诪诪讜谞讗 讚讗讬转 诇讬讛 住转诐 砖讜讜专讬诐 诇讗讜 讘讞讝拽转 砖讬诪讜专 拽讬讬诪讬 讗讘诇 诇诪''讚 驻诇讙讗 谞讝拽讗 拽谞住讗 讚讗讬转 诇讬讛 住转诐 砖讜讜专讬诐 讘讞讝拽转 砖讬诪讜专 拽讬讬诪讬 诇讗 讗转讬讗 拽专谉 诪讻讜诇讛讜 讻讚讗诪专讬谞谉 诇拽诪谉 (砖诐) 讻讬 砖讚讬转 讘讜专 讘讬谞讬讬讛讜 讗转讬 讻讜诇讛讜 诇讘专 诪拽专谉 讚讗讬讻讗 诇诪讬驻专讱 砖讻谉 诪讜注讚讬谉 诪转讞讬诇转谉 驻讬' 讚专讻谉 诇讛讝讬拽 诪砖讗''讻 讘拽专谉 讚讘讞讝拽转 砖讬诪讜专 拽讬讬诪讬 讜讬''诇 讚诇诪''讚 驻诇讙讗 讚谞讝拽讗 拽谞住讗 讛讗 讚拽讗诪专 讗讘诇 讘诪讞讜讘专转 讗讬诪讗 讻讜诇讛 诪讜注讚转 讛讬讗 讜讬砖诇诐 谞讝拽 砖诇诐 讘驻注诐 专讗砖讜谞讛 诇讗讜 诪砖讜诐 讚讗讬爪讟专讬讱 拽专讗 诇讗砖诪讜注讬谞谉 讚讗讬谉 诪讜注讚转 讗诇讗 讛转谞讗 讛讜爪专讱 诇讗砖诪讜注讬谞谉 诇讛讘讬讗 专讗讬讛 诪谉 讛驻住讜拽 讚诪讞讜讘专转 谞诪讬 讛讜讬 讘讻诇诇 谞讙讬讞讛 砖诇讗 转讟注讛 诇讜诪专 讚谞讙讬讞讛 讛讬讬谞讜 讘转诇讜砖讛 讚讜诪讬讗 讚拽专谞讬 讘专讝诇 讚爪讚拽讬讛 讗讘诇 讘诪讞讜讘专转 讚专讻讜 诇讛讝讬拽 诪转讞讬诇转讜 讜谞诇诪讜讚 诪讘讜专 讜诪讞讚 诪讗讘讜转 诇讞讬讬讘讜 诇讻转讞诇讛 谞讝拽 砖诇诐: 讜诪诇转讗 讗讙讘 讗讜专讞讬讛 拽诪''诇. 讜讗驻讬诇讜 诇专讘 驻驻讗 讚讗诪专 诇拽诪谉 讘砖讜专 砖谞讙讞 讚' 讜讛' (讚祝 诇讝.) 讚诪讜注讚 诇讗讚诐 住转诪讗 诇讗 讛讜讬 诪讜注讚 诇讘讛诪讛 讛讬讬谞讜 讚讜拽讗 砖谞讙讞 讙' 讘谞讬 讗讚诐 讚讘讛讻讬 诇讗 讛讜讬 诪讜注讚 诇讘讛诪讛 讗讘诇 谞讙讞 讗讚诐 讜砖讜专 讜讞诪讜专 讚讛讜讬 诪讙' 诪讬谞讬诐 讛讜讬 诪讜注讚 诇讻诇 讗讘诇 谞讙讞 砖讜专 讜讞诪讜专 讜讙诪诇 诇讗 讛讜讬 诪讜注讚 诇讗讚诐 讜讗注''讙 讚诇讻诇 讘讛诪讛 讛讜讬 诪讜注讚 讗驻讬诇讜 诇专讘 驻驻讗 讻讚讗讬转讗 讛转诐 讜讛''专 诪谞讞诐 驻讬' 讚讛''拽 诪讜注讚 诇讗讚诐 砖讛讬讛 诪讜注讚 诇讻诇 讜讞讝专 讘讜 诪讘讛诪讛 讜谞砖讗专 诪讜注讚 诇讗讚诐 讛讜讬 诪讜注讚 诇讘讛诪讛 讚讞讝专讛 讚讘讛诪讛 诇讗讜 讞讝专讛 讛讬讗 讗讘诇 诪讜注讚 诇讻诇 讜讞讝专讛 诪讗讚诐 诇讗 讛讜讬 诪讜注讚 诇讗讚诐 讚讞讝专讛 讚讗讚诐 讞讝专讛 讛讬讗: 讻讗砖专 讬讘注专 讛讙诇诇. 驻讬' 专''讞 讻诪讜 谞讚讘讻讬谉 讚讬 讗讘谉 讙诇诇 (注讝专讗 讜) 砖讛砖谉 讚讜诪讛 诇讗讘谉 砖讬讬砖:





专讘讬谞讜 讞谞谞讗诇

讗诪专 专' 驻驻讗 讬砖 诪讛谉 转讜诇讚讜转 讻讬讜爪讗 讘讗讘讜转诐 讜讬砖 诪讛谉 诇讗讜 讻讬讜爪讗 讘讛谉:



转"专 讙' 讗讘讜转 谞讗诪专讜 讘砖讜专 讛拽专谉 讜讛砖谉 讜讛专讙诇. 讛拽专谉 讚转"专 讻讬 讬讙讞 讗讬谉 谞讙讬讞讛 讗诇讗 讘拽专谉 讻讜' 诪讛讜 讚转讬诪讗 讻讬 驻诇讬讙 专讞诪谞讗 讘讬谉 转诪讛 诇诪讜注讚转 讘转诇讜砖讛. 驻讬' 讘拽专谉 转诇讜砖讛 讻诪讜 拽专谞讬 爪讚拽讬讛 讘谉 讻谞注谞讛 砖讛谉 拽专谞讬 讘专讝诇. 讗讘诇 拽专谉 讛诪讞讜讘专转 砖讛讜讗 拽专谉 讛砖讜专 讗讬诪讗 诪转讞讬诇讛 诪讜注讚转 讛讬讗.



转"砖 讜拽专谞讬 专讗诐 拽专谞讬讜 讜讙讜'. 转讜诇讚讛 讚拽专谉 讻诇 讚讘专 砖讻讜讜谞转 讛讘讛诪讛 诇讛讝讬拽 讜讗讬谉 讛讝讬拽讛 诪爪讜讬. 讻讙讜谉 谞讙讬驻讛 谞砖讬讻讛 专讘讬爪讛 讜讘注讬讟讛.



讜驻砖讟讬' 转讜诇讚讛 讚拽专谉 讻拽专谉. 讻讬 拽讗诪专 专讘 驻驻讗 转讜诇讚讜转 诇讗讜 讻讬讜爪讗 讘讛谉 讗转讜诇讚讛 讚砖谉 讜专讙诇.





专砖讘"讗

讙诪专讗: 讛讻讬 讙专住讬谞谉: 讚讗诇讜 讗讘 诪讟诪讗 讗讚诐 讜讻诇讬诐. 讜诇"讙 讗讚诐 讜讘讙讚讬诐 讚讻诇 讚讜讻转讗 诇讗 谞拽讟 讘讙讚讬诐 讗诇讗 讘诪转 讚诪讟诪讗 讗讚诐 诇讟诪讗 讘讙讚讬诐 讻诇讜诪专 讘讙讚讬诐 砖讛讜讗 诇讘讜砖 讜转讜诇讚' 讗讜讻诇讬谉 讜诪砖拽讬谉 诪讟诪讗 讗讚诐 讜讻诇讬诐 诇讗 诪讟诪讗 讜讗"转 讝诪谞讬谉 讚诪讟诪讗 讗祝 讗讚诐 讜讻诇讬诐 讜讛"讝 讻讬讜爪讗 讘讜 讻讚讗诪专讬谞谉 (讞讜诇讬谉 讙, 讗) 讞专讘 讛专讬 讛讜讗 讻讞诇诇 讻讘专 转讬专抓 专"转 讚诪"诪 讗讜转讜 讻诇讬 诪转讻讜转 讗讬谞讜 注讜砖讛 讻诇讬 诪转讻讜转 讗讞专 讻讬讜爪讗 讘讜 讜讻讚讗诪专讬谞谉 讘驻"拽 讚驻住讞讬诐 ( .. ..) 讻诇讬 诪转讻讜转 讗讬 谞讙注 讘讚讬拽专讬讘 讘讚讬拽专讘 讟讛讜专 讜讻谉 砖谞讬谞讜 讘诪住讻转 讗讛诇讜转 驻"拽 讚' 讟诪讗讬诐 讘诪转 讙' 讟诪讗讬诐 讟"讝 讜讗讞讚 讟诪讗 讟讜诪讗转 注专讘 讻讬爪讚 讚' 讻诇讬诐 讘诪转 讗讚诐 讘讻诇讬诐 讜讻诇讬诐 讘讗讚诐 讟诪讗讬谉 讟讜诪讗转 砖讘注讛 讛专讘讬注讬 讘讬谉 讗讚诐 讘讬谉 讻诇讬诐 讟诪讗讬诐 讟讜诪讗转 注专讘.



转"专 砖诇砖讛 讗讘讜转 谞讗诪专讜 讘砖讜专 讛拽专谉 讜讛砖谉 讜讛专讙诇. 讛讗 讘专讬讬转讗 诇讗讜 讗砖讜专 讚诪转谞讬' 拽讗讬 诇砖诪讜讗诇 讚诪驻专砖 砖讜专 讚诪转谞讬转讬谉 专讙诇 诇讞讜讚 讗诇讗 讗砖讜专 讚拽专谉 拽讗讬 讗诇讗 砖讗谞讬 转诪讬讛 讗讬讱 讛拽讚讬诐 砖谉 诇专讙诇 讜讘讻转讜讘 讛专讙诇 诪讜拽讚诐 讜讗诇讜 讚专讱 讙讚讜诇转讜 砖谞讗讜.



讗讘诇 讘诪讞讜讘专讬诐 讗讬诪讗 讻讜诇讛 诪讜注讚' 讛讜讗 讜讻讜'. 拽砖讬讗 诇讬 讗讚专讘讛 讗讬诪讗 讜讻讜诇讛 转诪讛 讛讬讗 诇砖诇诐 讞爪讬 谞讝拽 讘诇讞讜讚 讚讻诇 诇讗驻讜拽讬 拽讜诇讗 诇转讜讘注 讜讞讜诪专讗 诇谞转讘注 讜讬"诇 讚讗讚专讘讛 讘谞讝讬拽讬谉 住驻讬拽讜 讚讬讚讛讜 诇讛讞诪讬专 讻讗讬住讜专讬谉 讜注讜讚 讬砖 诇讬 诇讜诪专 讚诇驻讞讜转 诪谉 讛转诇讜砖' 讗讬 讗驻砖专 讚拽"讜 讛讬讗.



讜讗讬 拽砖讬讗 诇讱 讛讗 讚诪砖诪注 讚讗讬谉 注讜谞砖讬谉 诪谉 讛讚讬谉 讗祝 讘谞讝讬拽讬谉 讜讻讚讗诪专讬谞谉 讘诪讻讬诇转讬谉 转谞讬讗 讻讬 讬驻转讞 讗讬砖 讘讜专 讜讻讬 讬讻专讛 讗诐 注诇 驻讜转讞 讞讬讬讘 注诇 讻讜专讛 诇讗 讻"砖 诇诇诪讚讱 砖讗讬谉 注讜谞砖讬谉 诪谉 讛讚讬谉 诪住转讘专讗 诇讬 讚诇讗 讗诪专讜 讻谉 讗诇讗 讘谞讝拽讬 讘讜专 诪驻谞讬 砖讛讜讗 讞讚讜砖 讜诇讬讻讗 讘讻诇讛讜 谞讝讬拽讬谉 讚讻讜转讬讬讛讜 诇驻讬 砖讗讬谉 讚专讻讜 诇讬诇讱 讜诇讝讬拽 讜注讜讚 砖讗讬谞讜 砖诇讜 讗驻"讛 注砖讗讜 讛讻转讜讘 讻砖诇讜 讜注讜讚 砖讛谞讬讝拽 讘讗 诇专砖讜转讜 砖诇 诪讝讬拽 讚讛讬讬谞讜 讞诇诇 讛讘讜专 讜讗讬谉 注讜谞砖讬谉 诪讚讬谉 讻讝讛 砖讗讬谉 诇讱 讘讜 讗诇讗 讞讚讜砖讜 讗讘诇 砖讗专 谞讝讬拽讬谉 砖诪诪讜谞讜 讛讜诇讱 讜诪讝讬拽 注讜谞砖讬谉 讘讛谉 诪谉 讛讚讬谉 讜讻谉 讗诪专讜 讘讙诪专讗 (讚, 讗) 讘讗讜拽讬诪转讗 讚专讘 讚诪驻专砖 讗诇讬讘讗 讚砖诪讜讗诇 砖讜专 诇拽专谞讜 讜诪讘注讛 诇砖谞讜 诪讗讬 诇讗 专讗讬 讝讛 讻专讗讬 讝讛 讻讜' 讜诇讗 拽"讜 讛讜讗 讜诪讛 砖谉 砖讗讬谉 讻讜谞转讛 诇讛讝讬拽 讞讬讬讘转 拽专谉 砖讻讜谞转讛 诇讛讝讬拽 诇讗 讻"砖 讜讻谉 讘诪转谞讬转讬谉 讚拽转谞讬 诇讗 专讗讬 讝讛 讻专讗讬 讝讛 诪砖诪注 谞诪讬 讚注讜谞砖讬谉 诪谉 讛讚讬谉 讚诇讗 讗诪专 讗诇讗 砖讗讬谉 诇诇诪讜讚 讛拽诇 诪谉 讛讞诪讜专 讛讗 讛讞诪讜专 诪谉 讛拽诇 讬诇驻讬谞谉. 讜注讚讬讬谉 讬砖 诇讛拽砖讜转 诪讗讬 拽讗诪专 讚诪讞讜讘专转 讻讜诇讛 诪讜注讚转 讛讬讗 讚诪谞讗 转讬转讬 (讗讬 诪拽专讗 讚爪讚拽讬讛讜) [讗讬 诪转诇讜砖讛] 讚讬讬讛 诇讛讬讜转 讻诪讜讛讜 讜讗讬 诪砖讗专 谞讝讬拽讬谉 讛讗 讗诪专讬谞谉 诇拽诪谉 讚拽专谉 讗讬 诇讗 讻转讬讘讗 诇讗 讗转讬讗 诪讻诇讛讜 诪砖讜诐 讚讗讬谞讛 诪讜注讚转 诪转讞诇转讛 讜转讬专抓 专"转 讝"诇 讚讜讚讗讬 讬诇驻讬谞谉 诇讛 诪谉 讛砖讗专 诇诪"讚 驻诇讙讗 谞讝拽讗 诪诪讜谞讗 讚诇讚讬讚讬讛 讗祝 讛拽专谉 诪讜注讚 诪转讞诇转讛 讚讻诇讛讜 砖讬讜专讬诐 诇讗讜 讘讞讝拽转 砖讬诪讜专 拽讬讬诪讬 讜讛讬讬谞讜 讚拽讗诪专 诇拽诪谉 (讘讘讗 拽诪讗 讛, 讘) 讻诇讛讜 讗转讬讬谉 诇讘专 诪拽专谉 讚讗讬讻讗 诇诪讬驻专讱 诪讛 诇讛谞讱 砖讻谉 诪讜注讚讬谉 诪转讞诇转谉 讜诇诪"讚 讗讚专讘讛 拽专谉 注讚讬驻讗 砖讻讜谞转讛 诇讛讝讬拽 拽专谉 谞诪讬 讗转讬讗 讚诇诪"讚 驻诇讙讗 谞讝拽讗 拽谞住讗 讻诇讛讜 砖讜讜专讬诐 讘讞讝拽转 砖讬诪讜专 拽讬讬诪讬 讛诇讻讱 诇讗 讗转讬' 诪讻诇讛讜 讗讘诇 诪"讚 拽专谉 注讚讬驻讗 讛讬讬谞讜 诪讗谉 讚讗讬转 诇讬讛 驻诇讙讗 谞讝拽讗 诪诪讜谞讗 讚讻讜诇讛讜 砖讜讜专讬诐 诇讗讜 讘讞讝拽转 砖讬诪讜专 拽讬讬诪讬 讗诇讗 诪讜注讚讬谉 诇讻讜讬谉 讜诇讛讝讬拽 诪转讞诇转谉 讜诇讗 讻专砖"讬 讝"诇 砖驻讬专砖 砖诐 诪"讚 拽专谉 注讚讬驻讗 诇讗 讗转驻专砖 讛讬讻讗 讜讛讻讗 讛"拽 诇诪"讚 拽专谉 注讚讬驻讗 讛"讗 讚诪讞讜讘专转 讻讜诇讛 诪讜注讚转 讛讬讗 诪"诪 讛砖转讗 谞诪讬 讚讻转讬讘 拽专谞讬 专讗诐 拽专谞讬讜 讗祝 讛转诇讜砖讛 讘转诪讛 诪砖诇诐 讞爪讬 谞讝拽 讜讘诪讜注讚转 谞讝拽 砖诇诐 讞讚讗 讚讛讗 诇讗 拽讗诪专 讜讛砖转讗 讚讻转讬讘 讜拽专谞讬 专讗诐 拽专谞讬讜 转诇讜砖讛 讻讜诇讛 转诪讛 讛讬讗 讜注讜讚 讚讻诇 讛驻讞讜转 讛讜讬讗 诇讬讛 转讜诇讚讛 讚拽专谉 谞讙讬驻讛 谞砖讬讻讛 专讘讬爪讛 讘注讬讟讛 讜讻诇讛讜 讗驻讬诇讜 讘专砖讜转 讛专讘讬诐 诪砖诇诪讬谉 讗转 讛谞讝拽 讻拽专谉 讗诐 转诪讬谉 驻诇讙讗 谞讝拽讗 讜讗诐 诪讜注讚讬谉 谞讝拽 砖诇诐 讜诪住转讘专讗 讚诪讬讬专讬 讘诪讜注讚讬谉 诇讻讱 讗讘诇 诪讜注讚 诇谞讙讬讞讛 讗讬谞讜 诪讜注讚 诇谞砖讬讻讛 讜诪讜注讚 诇谞砖讬讻讛 讗讬谞讜 诪讜注讚 诇谞讙讬讞讛 砖讗讬谉 讞讝拽转 讛讗讘 诪讞讝拽转 讛转讜诇讚讜转 讘诪讜注讚讬谉 讜诇讗 诇谞讙讜祝 讜诇讗 诇讬砖讜讱 讜讻讜' 讜诪驻专砖讬' 讘讙诪专讗 (讟讝, 讗) 讚讛"拽 讛' 转诪讬谉 讛谉 讜讗诐 讛讜注讚讜 讞诪讬砖讬转谉 诪讜注讚讬谉 诪砖诪注 讗讜诪专 讛谉 讘注爪诪谉 爪专讬讻讬 诇讛讬讜转 诪讜注讚讬谉 讜讗讜拽讬诪谞' 谞讙讬驻讛 讚讛讻讗 砖诇讗 讘拽专谉 讗诇讗 讘专讗砖讛 讗讜 讘讗讞讚 诪讗讘专讬讛 讗讘诇 谞讙讬驻讛 讘拽专谉 讛讬讬谞讜 谞讙讬驻讛 讛讬讬谞讜 谞讙讬讞讛.



讬专讜砖诇诪讬 (驻"讗 讛"讗) 转讜诇讚讜转 讛拽专谉 谞讙讬驻讛 谞讙讬讞讛 谞砖讬讻讛 专讘讬爪讛 讘注讬讟讛 讚讞讬讛. 专' 讬爪讞拽 诪拽砖讛 谞讙讬驻讛 谞讙讬讞讛 注讬拽专 讜讗转 注讘讚 诇讜谉 转讜诇讚讜转 讗诇讗 诪转讞讬诇 讘注讬拽专 讜诪住讬讬诐 讘转讜诇讚讜转.



讗讙讘 讗讜专讞讬讛 拽诪"诇 讛诪讜注讚 诇讗讚诐 讛讜讬 诪讜注讚 诇讘讛诪讛 讜讗"转 讜讛讗 讗讬讻讗 诪"讚 诇拽诪谉 讘驻' 讗专讘注讛 讜讞诪砖讛 (讘讘讗 拽诪讗 诇讝, 讗) 诪讜注讚 诇讗讚诐 诇讗 讛讜讬 诪讜注讚 诇讘讛诪讛 诇讗 讛讬讗 讚讛转诐 讘砖谞讙讞 砖诇砖讛 讘谞讬 讗讚诐 讚讗讬谞谉 讗诇讗 诪讬谉 讗讞讚 讗讘诇 谞讙讞 讗讚诐 讜谞讙讞 砖讜专 讜谞讙讞 讞诪讜专 讚讙' 诪讬谞讬谉 讛谉 讛讜讬 诪讜注讚 诇讻诇 讛诪讬谞讬谉 诪砖讗"讻 讘谞讜讙讞 砖讜专 讜讞诪讜专 讜讙诪诇 诇讗 讛讜讬 诪讜注讚 诇讗讚诐 讗注"讙 讚讛讜讬 诪讜注讚 诇讻诇 诪讬谞讬谉 讗讞专讬诐 讜讻讚讗讬转讗 讛转诐.



谞砖讬讻讛 转讜诇讚讛 讚砖谉 讛讬讗. 讻诇讜诪专 诇讗 讗转讞讬讬讘 讗诇讗 讘专砖讜转 讛谞讬讝讜拽 讗讘诇 讘专砖讜转 讛专讘讬诐 讗讜 讘专砖讜转 讗讞专 驻讟讜专 讜讻谉 谞诪讬 谞讞诪讬专 注诇讬讜 诇讛转讞讬讬讘 讗驻讬诇讜 驻注诐 讗讞转 讘谞讝拽 砖诇诐 讻砖谉.



讜驻专讬拽 讗诪状专 讛状诪 讛讬讻讗 讚讬砖 讛谞讗讛 诇讛讝讬拽讛 讛讗 讗讬谉 讛谞讗讛 诇讛讝讬拽讛 讜讻讜' 诪讚拽讗诪专 讛状诪 讛讬讻讗 讚讬砖 讛谞讗讛 诇讛讬讝讬拽讛 讚讗谞砖讬讻讛 诪驻讛 拽诪讛讚专 讜诪讜讚讛 讛讜讗 讚讬砖 谞砖讬讻讛 砖讛讬讗 转讜诇讚讛 讚砖谉 讜讛讬讻讬 讚诪讬 讻讙讜谉 讘讛诪讛 砖谞砖讻讛 讘讚讘专 诇讛谞讗转讛 讻讚讬 诇讗讻诇讜 讜诇讗 讛住驻讬拽讛 诇讗讻诇讜 注讚 砖谞驻诇 诪驻讬讛 讜诇讻诇讻讜 砖谞砖讬讻讛 讝讜 讬砖 讛谞讗讛 诇讛讝讬拽讛 讜讻谉 讞转讜诇 讘讞转讬讻转 讘砖专 讜诪砖诇诐 谞讝拽 砖诇诐 讘驻注诐 讗讞转 讜讚讜拽讗 讘专砖讜转 讛谞讬讝拽 讜诪讬讛讜 讚讜拽讗 讘讗讜专讞讬讬讛讜 讘讻讱 讛讗 诇讗讜 讗讜专讞讬讬讛讜 讘讻讱 诪砖讜谞讛 讛讜讗 讜转讜诇讚讜转 拽专谉 讛讜讗 讜讻讚讗诪专讬谞谉 讘住讜祝 驻专拽讬谉 (讘讘讗 拽诪讗 讟讜, 讘) 讛谞讬 讻诇讘讗 讚讗讻诇 讗讬诪专讬 讜砖讜谞专讗 讚讗讻诇 转专谞讙讜诇讬 诪砖讜谞讛 讛讬讗 讜诇讗 诪讙讘讬谞谉 讘讘讘诇 讜讛状诪 讘专讘专讘讬 讗讘诇 讘讝讜讟专讬 讗讜专讞讬讛 讛讜讗 讜住讘讜专 讗谞讬 砖讗祝 讛谞讞砖 砖谞砖讱 讛讜讬 转讜诇讚讛 讜讗注状驻 砖讗讬谞讜 讗讜讻诇 诇驻讬 砖谞讛谞讛 讘谞砖讬讻转讜 讜讗祝 注状驻 砖讗诪专讜 讘驻状拽 讚转注谞讬转 (讞, 讗) 砖诪转拽讘爪讜转 讻诇 讛讞讬讜转 讗爪诇 讛谞讞砖 讜讗讜诪专讜转 诇讜 诪讛 讛谞讗讛 讬砖 诇讱 讜讗讜诪专 诇讛诐 讜诪讛 讬转专讜谉 诇讘注诇 讛诇砖讜谉 诇讗讜 诇诪讬诪专讗 砖讗讬谉 诇讜 讛谞讗讛 讻诇诇 拽讗诪专 讗诇讗 砖讗讬谉 讛谞讗讛 诇讗讻讜诇 讜诪状诪 讻讬讜谉 讚讗讜专讞讬讛 讘讛讻讬 诇讗 谞驻讬拽 诪转讜诇讚讛 讚砖谉 讗状谞 诪转讜诇讚讛 讚专讙诇 讜讗讬谞讛 转讜诇讚转 拽专谉 砖诇讗 诇讛转讞讬讬讘 谞讝拽 砖诇诐 砖诇讗 讘专砖讜转 讛谞讬讝拽 讜讻谉 谞诪讬 专讘讬爪讛 诇讛谞讗转讛 转讜诇讚讜转 专讙诇 讜讻讚讗诪专讬谞谉 讘砖诇讛讬 驻专拽讬谉 (讟讝, 讗) 讛讘讛诪讛 讗讬谞讛 诪讜注讚转 诇专讘讜抓 讗状专 讗诇注讝专 诇讗 砖谞讜 讗诇讗 驻讻讬谉 讙讚讜诇讬诐 讗讘诇 驻讻讬诐 拽讟谞讬诐 讗讜专讞讬讛 讛讜讗.





讛诪讗讬专讬

讛专讘讛 讗讘讜转 讛讜讝讻专讜 诇注谞讬谉 讟讜诪讗讛 讻讙讜谉 讟诪讗 诪转 讜砖专抓 讜砖讻讘转 讝专注 砖讛诐 诪讟诪讗讬谉 讗讚诐 讜讻诇讬诐 讘诪讙注 讜讗讞专讬诐 砖讛诐 讞诪讜专讬诐 诪讗诇讜 讻诪讜 砖讬转讘讗专 讘诪拽讜诪讜 讜讬砖 讙讜专住讬谉 讗讚诐 讜讘讙讚讬诐 讜讗讬谞讜 讻诇讜诐 砖诇讗 诪爪讬谞讜 诇注讜诇诐 讗讚诐 讜讘讙讚讬诐 讗诇讗 讘诪拽讜诐 砖诪讟诪讗 讗讚诐 诇讟诪讗 讘讟讜诪讗转讜 讘讙讚讬诐 砖讛讜讗 诇讘讜砖 讗诇讗 讛讗讘讜转 诪讟诪讗讬谉 讗讚诐 讜讻诇讬诐 讜讛诪讬讟诪讗 讘讛谉 谞拽专讗 转讜诇讚讛 讜讗讬谉 讛转讜诇讚讜转 讻讬讜爪讗 讘讛诐 砖讗讬谉 讛转讜诇讚讛 砖讘讛谉 诪讟诪讗讛 讗讚诐 讜讻诇讬诐 讗诇讗 砖讛讬讗 谞拽专讗转 专讗砖讜谉 诇讟诪讗 讗讜讻诇讬谉 讟讜诪讗讛 砖谞讬讛 讜讻谉 讛砖谞讬 注讜砖讛 砖诇讬砖讬 诇转专讜诪讛 讜讛砖诇讬砖讬 注讜砖讛 专讘讬注讬 诇拽讚砖 讻诪讜 砖讛转讘讗专 讘诪拽讜诪讜 讜讗注"驻 砖讘讻诇讬 诪转讻讜转 讗诪专讜 讞专讘 讛专讬 讛讜讗 讻讞诇诇 诪讻诇 诪拽讜诐 讗讜转讜 讻诇讬 砖诇 诪转讻转 讗讬谞讜 注讜砖讛 讻诇讬 诪转讻转 讗讞专 讻诪讜 砖讛转讘讗专 讘专讗砖讜谉 砖诇 驻住讞讬诐 讜讘专讗砖讜谉 砖诇 讗讛诇讜转:



讗讞专 砖讘讗专谞讜 注诇 讗讘讜转 砖讛讝讻专谞讜 砖转讜诇讚讜转讬讛谉 讻讬讜爪讗 讘讛谉 诇诪讛 谞拽专讗讜 讗诇讜 讗讘讜转 讜讗诇讜 转讜诇讚讜转 讗诇讗 讗讜转谉 砖谞讻转讘讜 讘转讜专讛 谞拽专讗讜 讗讘讜转 讜讛诐 讗讜转谉 讛砖砖 砖讛讝讻专谞讜 砖讛拽专谉 讛讜讝讻专 讘转讜专讛 讘讗诪专讜 讻讬 讬讙讞 砖讜专 砖讗讬谉 谞讙讬讞讛 讗诇讗 讘拽专谉 讻诪讜 砖讗诪讜专 讘爪讚拽讬讛 讘谉 讻谞注谞讛 讜讬注砖 诇讜 爪讚拽讬讛 讘谉 讻谞注谞讛 拽专谞讬 讘专讝诇 讜讬讗诪专 诇讜 讘讗诇讛 转谞讙讞 讗转 讗专诐 注讚 讻诇讜转诐 讜讗注"驻 砖讗讬谉 诇诪讚讬谉 讚讘专讬 转讜专讛 诪讚讘专讬 拽讘诇讛 讗讬谉 讝讛 讗诇讗 讛讜专讗讛 注诇 讘讬讗讜专 讛讚讘专 讜讻诇 砖谞注诇诐 讘讬讗讜专讜 诇诪讚讬谉 讗转 讘讬讗讜专讜 诪讻诇 诪拽讜诐 讜砖诪讗 转讗诪专 诪讻讬讜谉 砖讗讜转谉 讛拽专谞讬诐 转诇讜砖讬谉 讛讬讜 诪转讞诇转谉 讗祝 讗谞讬 讗讜诪专 砖诇讗 讞诇拽讛 转讜专讛 讘拽专谉 讘讬谉 转诐 诇诪讜注讚 讗诇讗 讘拽专谉 转诇讜砖讛 讻讙讜谉 砖谞转讞讘 讛拽专谉 讘讬谉 砖谞讬讛 讜讻讜谞讛 讜讛讝讬拽讛 砖讝讛讜 讚讘专 讝专 讜专讗讜讬 诇讛拽诇 讘拽爪转 注谞讬谞讬讜 讗讘诇 讘诪讞讘专转 砖讛讜讗 注谞讬谉 讛专讙讬诇 谞讞诪讬专 讘讜 讘转诐 讻讘诪讜注讚 讛专讬 讛讜讗 讗讜诪专 讜拽专谞讬 专讗诐 拽专谞讬讜 讘讛诐 注诪讬诐 讬谞讙讞 讬讞讚讜 讗诇诪讗 砖诇砖讜谉 谞讙讬讞讛 讗祝 讘诪讞讘专转 讛讬讗 讜砖诪讗 转讗诪专 讻诇讱 诇讚专讱 讝讜 砖诇讗 诇讞诇拽 讘讬谉 转诐 诇诪讜注讚 讘拽专谉 讗诇讗 讘诪讞讜讘专 诪注拽专讜 讗讘诇 转诇讜砖讛 诇讗 转讛讗 讘讻诇诇 谞讙讬讞讛 讻诇诇 诇讻讱 讛讜爪专讻讜 砖谞讬讛诐 诇讞诇拽 讘拽专谉 讘讬谉 转诐 诇诪讜注讚 讘讬谉 讘诪讞讜讘专 诪注讬拽专讜 讘讬谉 讘转诇讜砖 讜诇讘住讜祝 讞讘专讜:



砖诪讗 转讗诪专 讗讞专 砖诇讗 谞拽专讗讜 讛讗讘讜转 讗讘讜转 讗诇讗 诪爪讚 砖谞讻转讘讜 讘转讜专讛 讛专讬 讛谞讙讬驻讛 谞讻转讘讛 讘转讜专讛 砖谞讗' 讻讬 讬讙讜祝 砖讜专 讗讬砖 讗转 砖讜专 专注讛讜 讜讛讬讗讱 讗转讛 拽讜专讗 讗转 讛谞讙讬驻讛 转讜诇讚讛 转讚注 砖谞讙讬驻讛 讝讜 谞讙讬讞讛 讛讬讗 讜讛讜讗 砖住讬讬诐 讘讛 讘诇砖讜谉 谞讙讬讞讛 砖谞讗诪专 讗讜 谞讜讚注 讻讬 砖讜专 谞讙讞 讛讜讗 讗诇讗 砖讘讗讚诐 拽专讗讜 谞讙讬讞讛 讛讜讗讬诇 讜讗讬诪转讜 诪讜讟诇转 注诇讬讜 讜讗讬 讗驻砖专 诇谞讙讞讜 驻转讗讜诐 讻诇 讻讱 讗诇讗 砖讛讬讗 爪专讬讻讛 讻讜谞讛 讜讗讜诪讚 讘砖注转 谞讙讬讞转讛 讘讜 讜讗祝 讛讜讗 讬砖 诇讜 爪讚 诇讛砖转讚诇 讘讛爪诇讛 讻讗讚诐 讛诪讻讜讬谉 诇诪诇讞诪讛 砖讛谞讙讬讞讛 诇砖讜谉 诪诇讞诪讛 讛讜讗 讻讚诪转专讙诐 讗讜谞拽诇讜住 讬讬' 讬诇讞诐 诇讻诐 讬讙讬讞 诇讻讜谉 拽专讘 讜讛讚讜诪讬诐 诇讜 讗讘诇 讘讘讛诪讛 讗讞专转 讛讜讗讬诇 讜讗讬谞讛 爪专讬讻讛 诇砖讜诐 讗讜诪讚 讗诇讗 砖谞讜讙讞讛 驻转讗讜诐 讜讗讬谉 诇砖讻谞讙讚讛 爪讚 讗讜 讟讘注 诇讛砖转讚诇 讘讛爪诇讛 讛讜讗 拽讜专讗讛 谞讙讬驻讛 注诇 讚专讱 砖诪讬转讛 讛驻转讗讜诪讬转 讛讘讗讛 诪爪讚 注讜谞砖 拽专讜讬讛 讻谉 讻讙讜谉 讜讬讙讜祝 讬讬' 讗转 谞讘诇 讛诪转讬诐 讘诪讙驻讛:



讜诇驻讬 讚专讻谞讜 诇诪讚谞讜 砖讗讬谉 谞讙讬讞转讜 讘讘讛诪讛 砖讜讛 诇谞讙讬讞转讜 讘讗讚诐 讜讬专讗讛 诪讝讜 砖诪讜注讚 诇讘讛诪讛 讗讬谞讜 诪讜注讚 讗爪诇 讗讚诐 讜讗讬谞讜 诪砖诇诐 讻驻专 讗讘诇 诪讜注讚 诇讗讚诐 砖诇讗 谞讙诪专 讚讬谞讜 讻讙讜谉 砖讘专讞 讜谞讙讞 讗转 讛砖讜专 讛专讬 讛讜讗 诪讜注讚 诇讘讛诪讛 讜诪讛 砖讗诪专讜 讘驻专拽 讗专讘注讛 讜讞诪砖讛 砖讗祝 诪讜注讚 诇讗讚诐 讗讬谞讜 诪讜注讚 诇讘讛诪讛 驻讬专讜砖讜 讻砖谞讙讞 砖诇砖讛 讘谞讬 讗讚诐 砖讗讬谞讜 讗诇讗 诪讬谉 讗讞讚 讗讘诇 专讗讛 讗讚诐 讜谞讙讞讜 砖讜专 讜谞讙讞讜 讞诪讜专 讜谞讙讞讜 讛讜讗讬诇 讜谞讙讞 砖诇砖讛 诪讬谞讬谉 讜讗讚诐 讘讻诇诇谉 谞注砖讛 诪讜注讚 诇讻诇 讛诪讬谞讬谉 讗讘诇 谞讙讞 砖讜专 讜讞诪讜专 讜讙诪诇 讗注"驻 砖讛讜讗 诪讜注讚 诇讻诇 讛诪讬谞讬谉 讗讬谞讜 谞注砖讛 诪讜注讚 诇讗讚诐 讻诪讜 砖讬转讘讗专 砖诐:





砖讬讟讛 诪拽讜讘爪转

 讚讗诇讜 讗讘 诪讟诪讗 讗讚诐 讜讻诇讬诐. 讙专住讬谞谉 讜诇讗 讙专住讬谞谉 讗讚诐 讜讘讙讚讬诐 砖诇砖讜谉 讝讛 诪砖诪注 讘讙讚讬诐 砖讛讜讗 诇讘讜砖 讗讘诇 讗讚诐 讜讻诇讬诐 诪砖诪注 讗讜 讗讚诐 讗讜 讻诇讬诐 讜讗祝 注诇 讙讘 讚诪砖拽讬诐 谞诪讬 诪讟诪讜 讻诇讬诐 讛讬讬谞讜 诪讚专讘谞谉 讙讝讬专讛 诪砖讜诐 诪砖拽讛 讚讝讘 讜讝讘讛. 转讜住驻讜转 砖讗谞抓.


讻转讜讘 讘转讜住驻讜转 讜讛专讬 讟诪讗 诪转 注讜砖讛 讻诇讬 诪转讻讜转 讜讻讜'. 讜谞专讗讛 讚诇讗 拽砖讛 讚转诇诪讜讚讗 诪讘注讬讗 诇讬讛 讘谞讝拽讬谉 讚讬诇诪讗 讻讜诇讛讜 讻讬讜爪讗 讘讛谉 讗讜 诇讗 讜讛讬讬谞讜 讚讗诪专 讙讘讬 讟讜诪讗讛 拽讬讬诪讗 诇谉 讚讻讜诇讛讜 诇讗讜 讻讬讜爪讗 讘讛谉 讻讬 讗诐 讗讞讚 讚讬讜爪讗 诪讛讻诇诇 讙讘讬 讞专讘 讜讙讘讬 砖讘转 讻诇讛讜 讻讬讜爪讗 讘讛谉 讙讘讬 谞讝讬拽讬谉 诪讗讬 讜讛讜讝拽拽 专讘 驻驻讗 诇讜诪专 讚讻诇讛讜 讻讬讜爪讗 讘讛谉 诇讘讚 诪爪专讜专讜转 诇驻讬 砖讗讬谞讛 诪砖谞讛 讘砖讜诐 诪拽讜诐 讗诇讗 讘专讬讬转讗 讛讬讗 讜驻诇讜讙转讗 讚住讜诪讻讜住 讘爪讚讛 讗讘诇 讘讟讜诪讗讜转 诪转 讛讬讛 爪专讬讱 诇驻专砖 讚讬砖 讻讬讜爪讗 讘讛谉 讜讛诇讗 诪砖谞讛 驻砖讜讟讛 讛讬讗 讚讗专讘注讛 诪讟诪讗讬谉 讘诪转 讘诪住讻转 讗讛诇讜转 讚诪砖诪注 讘讛讚讬讗 讞专讘 讻讞诇诇. 讙诇讬讜谉.


讗诪专 专讘 驻驻讗 讬砖 诪讛诐 讜讻讜'. 谞专讗讛 诇讬 讛讗 讚诇讗 拽讗诪专 讻讜诇讛讜 讻讬讜爪讗 讘讛谉 诇讘讚 诪爪专讜专讜转 讚专讙诇 诪砖讜诐 讚讻砖谞砖讗诇讛 砖讗诇讛 讘讘讬转 讛诪讚专砖 讗诐 转讜诇讚讜转讬讛诐 讻讬讜爪讗 讘讛诐 讗讜 诇讗 讛砖讬讘 专讘 驻驻讗 讬砖 诪讛诐 讜讻讜' 讜讛讬讛 住讘讜专 诇诪爪讜讗 转讜诇讚讜转 砖讗讬谞谉 讚讜诪讬谉 诇讗讘讜转 诪诇讘讚 爪专讜专讜转 讚专讙诇 讚讛讛讬讗 驻砖讬讟讗 讚诪砖谞讛 讛讬讗 诇拽诪谉 讘驻专拽 讻讬爪讚 讜谞砖讗 讜谞转谉 讘讻诇 讛转讜诇讚讜转 讗诐 讬诪爪讗 讗讞转 诪讛诐 砖讗讬谞讛 讻讬讜爪讗 讘讗讘 讻讬 讛讬讻讬 讚砖拽讬诇 讜讟专讬 转诇诪讜讚讗 讜诇讗 诪爪讗 讗诇讗 转讜诇讚讛 讚专讙诇. 讜诪爪讗转讬 讻转讜讘 讘砖诐 讛"专 讬讜谞讛 讚诇讛讻讬 拽讗诪专 讬砖 诪讛诐 诇讗讜 讻讬讜爪讗 讘讛谉 诪砖讜诐 讚砖诇砖讛 讗讘讜转 砖谞讗诪专讜 讘砖讜专 爪专讜专讜转 讚讻讜诇讛讜 诇讗讜 讻讬讜爪讗 讘讛谉 讻讚转谞讬讗 诇拽诪谉 讘驻专拽 讻讬爪讚 讜爪专讜专讜转 诪砖诇诪讬谉 讞爪讬 谞讝拽 讜讞讝讬专 砖讛讬讛 谞讜讘专 讘讗砖驻讛 讜讛转讬讝 讜讛讝讬拽 诪砖诇诐 讞爪讬 谞讝拽 讜讛讬讬谞讜 爪专讜专讜转 讚砖谉 讜爪专讜专讜转 讚拽专谉 诪讜注讚转 谞诪讬 讻讙讜谉 爪专讜专讜转 诪讞诪转 讘讬注讜讟 讜讘转诐 诪讬讘注讬讗 诇讬讛 讗诐 讬砖 砖谞讜讬 讘爪专讜专讜转 诇专讘讬注 谞讝拽 诇专讘 讗砖讬 讘驻专拽 讻讬爪讚 讜讛讗 讚拽讗诪专 讻讬 拽讗诪专 专讘 驻驻讗 讗转讜诇讚讛 讚专讙诇 诪砖讜诐 讚转讜诇讚讛 讚专讙诇 砖讻讬讞讗 讟驻讬 诪砖讗专 诇驻讬 砖讬讟转讬讛 讛讜诇讻转. 注"讻 转讜住驻讬 转讜住驻讜转 诇讛专讗"砖 讝"诇.


转谞讜 专讘谞谉 砖诇砖讛 讗讘讜转 谞讗诪专讜 讘砖讜专 讜讻讜'. 讛讗 讘专讬讬转讗 诇讗讜 讗讘讜专 讚诪转谞讬转讬谉 拽讗讬 诇砖诪讜讗诇 讚诪驻专砖 砖讜专 讚诪转谞讬转讬谉 专讙诇 诇讞讜讚 讗诇讗 讗砖讜专 讚拽专讗 拽讗讬 讗诇讗 砖讗谞讬 转诪讛 讗讬讱 讛拽讚讬诐 砖谉 诇专讙诇 讜讘讻转讜讘 讛专讙诇 讛讜拽讚诐 讜讗讜诇讬 讚专讱 讙讚诇转讜 砖谞讗讜. 讛专砖讘"讗 讝"诇.


讗讬谉 谞讙讬讞讛 讗诇讗 讘拽专谉 砖谞讗诪专 讜讻讜'. 讛拽砖讛 讛专"诪 讗诪讗讬 诇讗 驻专讬讱 讛讻讗 讻讚驻专讬讱 诇拽诪谉 讙讘讬 砖谉 讜专讙诇 讛讻讬 讗诪讗讬 讗讬爪讟专讬讱 拽专讗 讛讗 讘诇讗讜 讛讻讬 谞诪讬 讘拽专谉 讗讬讬专讬 讚讗讬 诇讗讜 讘诪讗讬 诪讜拽诪讬谞谉 诇讬讛 讗讬 专讙诇 讻转讬讘讗 讗讬 砖谉 讻转讬讘讗. 转讜住驻讬 讛专讗"砖.
讜讘讙诇讬讜谉 讛拽砖讛 注诇 拽讜砖讬讗 讝讜 讜讝"诇 转讬诪讛 谞讬诪讗 讚讻讬 讬讙讞 讗讬讬专讬 讘拽专谉 讜讘专讙诇 讚讘专砖讜转 讛谞讬讝拽 谞讝拽 砖诇诐 讜讘专砖讜转 讛专讘讬诐 讞爪讬 谞讝拽. 讜讬"诇 谞诪爪讗 砖讛讬讬谞讜 诪讞诇拽讬诐 讘讞爪讬 谞讝拽 砖诇 转诐 讚讘专砖讜转 讛专讘讬诐 讞爪讬 谞讝拽 讜讘专砖讜转 讛谞讬讝拽 谞讝拽 砖诇诐 讜讝讛 讗讬 讗驻砖专 诇讜诪专 讚讗讬谉 讞爪讬 谞讝拽 讞诇讜拽 讻讚讗诪专讬谞谉 讘驻专拽 讻讬爪讚 讛专讙诇. 讜转讬专抓 讛"专 诪讗讬专 讝"诇 讚拽专讗 讚讜讬注砖 诇讜 爪讚拽讬讛讜 讗讬爪讟专讬讱 诇讗砖诪讜注讬谞谉 讚砖讬讬讱 谞讙讬讞讛 讘转诇讜砖 讜讻讬讜谉 讚讗讬讬转讬 拽专讗 讚砖讬讬讻讗 谞讙讬讞讛 讘拽专谉 转诇讜砖讛 讗讬爪讟专讬讱 谞诪讬 讘讻讜专 砖讜专讜 讚诇讗 转讬诪讗 诪讞讜讘专转 讻讜诇讛 诪讜注讚转 讛讬讗. 讜谞专讗讛 诇讬 讚诇讗 拽砖讛 讚讙讘讬 砖谉 讜专讙诇 讗讬谞讜 诪驻专砖 诪讛讜 砖诇讜讞 讜讘讬注讜专. 讗诇讗 诪讬讬转讬 拽专讗 讚讗砖讻讞谉 讚讻转讬讘 砖诇讜讞 讙讘讬 专讙诇 讜讘讬注讜专 讙讘讬 砖谉 讗讘诇 讛讻讗 讚诪驻专砖 讚谞讙讬讞讛 讛讬讬谞讜 谞讝拽 砖注讜砖讬诐 讘拽专谞讬诐 诇讗 砖讬讬讱 诇诪讬驻专讱. 转讜住驻讬 讛专讗"砖 讝"诇.


讜转诇诪讬讚 专讘讬谞讜 驻专抓 转讬专抓 讻转讬专讜抓 讛专"诪. 讜注讜讚 转讬专爪讜 讚谞讙讬讞讛 住诇拽讗 讚注转讱 讗诪讬谞讗 讚讞讬驻转 讛讙讜祝 拽讗诪专 诪讚驻转讞 讛讻转讜讘 讘谞讙讬驻讛 讜住讬讬诐 讘谞讙讬讞讛. 诪讬讛讜 拽砖讛 诪讻诇 诪拽讜诐 讬讚注讬谞谉 砖驻讬专 讚诪讬讬专讬 讗讜 讘拽专谉 讗讜 讘转讜诇讚讛 讚拽专谉. 注"讻.


讜讘讙诇讬讜谉 转讜住驻讜转 转讬专爪讜 讚讛讻讗 诇讬讻讗 诇诪讬驻专讱 讛讗 诇讗讜 讛讻讬 讜讻讜'. 讚讜讚讗讬 讘拽专谉 讗讬讬专讬 讗讘诇 诇讗 讬讚注谞讗 讗讬 讘转诇讜砖讛 讗讬 讘诪讞讜讘专转. 注"讻.


诪讚讘专讬 拽讘诇讛. 讚讘专讬 谞讘讬讗讜转 拽专讬 诇讛讜 讚讘专讬 拽讘诇讛 注诇 砖诐 砖讛谞讘讬讗讬诐 拽讜讘诇讬诐 讜爪讜注拽讬诐 注诇 爪专讜转 讛谞专讗讜转 诇讛诐 讘讞讝讜谉 讻讚诪转专讙诪讬谞谉 讗诐 爪注拽 讬爪注拽 讗诇讬 讗诐 诪拽讘诇 讬拽讘讬诇. 讜讬砖 诪驻专砖 拽讘诇讛 砖讻诇诐 拽讘诇讜 谞讘讜讗讜转诐 诪诪砖讛 专讘讬谞讜 注"讛 讜讻谉 讗诪专 讬砖注讬讛 拽专讘讜 讗诇讬 砖诪注讜 讝讗转 诇讗 诪专讗砖 讘住转专 讚讘专转讬 诪注转 讛讬讜转讛 砖诐 讗谞讬 讜注转讛 讛' 讗诇拽讬诐 砖诇讞谞讬 讜专讜讞讜. 注"讻 转诇诪讬讚 讛"专 驻专抓.


讜讛讗讬 诪讬诇祝 讛讜讗 讙诇讜讬 诪讬诇转讗 讜讻讜'. 拽砖讛 讚讛讜讛 诇讬讛 诇诪讬驻专讱 注讚讬祝 讟驻讬 讗诐 讻谉 讜砖诇讞 诪谞讗 诇讱 讚讛讜讬 专讙诇 讚讛转诐 谞诪讬 讗讬讻讗 诪砖诇讞讬 专讙诇 讛砖讜专 讜讛讞诪讜专 砖讛讜讗 诪讚讘专讬 拽讘诇讛 讻讬讜谉 砖注诇讛 讘讚注转讜 注讻砖讬讜 讚讗驻讬诇讜 讙诇讜讬讬 诇讗 讬诇驻讬谞谉. 讜讬"诇 讚住诇拽讗 讚注转讱 讚诪爪讚拽讬讛 讚讛讜讗 谞讘讬讗 砖拽专 讗驻讬诇讜 讙诇讜讬讬 诇讗 讬诇驻讬谞谉. 讙诇讬讜谉.


讗讘诇 讘诪讞讜讘专转 讗讬诪讗 讻讜诇讛 诪讜注讚转 讛讬讗 讜讻讜'. 拽砖讬讗 诇讬 讗讚专讘讛 讗讬诪讗 讻讜诇讛 转诪讛 讛讬讗 诇砖诇诐 讞爪讬 谞讝拽 讘诇讞讜讚 讚讻诇 诇讗驻讜拽讬 诪诪讜谞讗 拽讜诇讗 诇转讜讘注 讜讞讜诪专讗 诇谞转讘注. 讜谞专讗讛 诇讬 讚讗讚专讘讛 讘谞讝拽讬谉 住驻拽 讚讬讚谉 诇讛讞诪讬专 讻讗讬住讜专讬谉. 讜注讜讚 讬砖 诇讜诪专 讚诇驻讞讜转 诪谉 讛转诇讜砖讛 讗讬 讗驻砖专 讚拽诇 讜讞讜诪专 讛讜讗. 讜讗讬 拽砖讬讗 讛讗 讚诪砖诪注 讚讗讬谉 注讜谞砖讬谉 诪谉 讛讚讬谉 讗驻讬诇讜 讘谞讝讬拽讬谉 讜讻讚讗诪专讬谞谉 讘诪讻讬诇转讗 转谞讬讗 讻讬 讬讻专讛 讗讬砖 讘讜专 讜讻讜' 诇诇诪讚讱 砖讗讬谉 注讜谞砖讬谉 诪谉 讛讚讬谉. 诪住转讘专讗 诇讬 讚诇讗 讗诪专讜 讻谉 讗诇讗 讘谞讝拽讬 讘讜专 诪驻谞讬 砖讛讜讗 讻讞讬讚讜砖 讜诇讬讻讗 讘讻讜诇讛讜 谞讝讬拽讬谉 讚讻讜转讬讛 诇驻讬 砖讗讬谉 讚专讻讜 诇讬诇讱 讜诇讛讝讬拽. 讜注讜讚 讚讗讬谞讜 砖诇讜 讜讗驻讬诇讜 讛讻讬 注砖讗讜 讛讻转讜讘 讻砖诇讜. 讜注讜讚 砖讛谞讬讝拽 讘讗 诇专砖讜转讜 砖诇 诪讝讬拽 讚讛讬讬谞讜 讞诇诇 讛讘讜专 讜讗讬谉 注讜谞砖讬谉 诪谉 讚讬谉 讻讝讛 砖讗讬谉 讘讜 讗诇讗 讞讬讚讜砖讜 讗讘诇 砖讗专 谞讝讬拽讬谉 砖诪诪讜谞讜 讛讜诇讱 讜诪讝讬拽 注讜谞砖讬谉 讘讛诐 诪谉 讛讚讬谉. 讜讻谉 讗诪专讬谞谉 讘讙诪专讗 讘讗讜拽诪转讗 讚专讘 讬讛讜讚讛 讚诪驻专砖 讗诇讬讘讗 讚砖诪讜讗诇 砖讜专 诇拽专谞讜 讜诪讘注讛 诇砖讬谞讜 讜诇讗讜 拽诇 讜讞讜诪专 讛讜讗 讜诪讛 砖谉 砖讗讬谉 讻讜讜谞转讛 诇讛讝讬拽 讜讻讜' 讜讻谉 讘诪转谞讬转讬谉 讚拽转谞讬 诇讗 讛专讬 讻讛专讬 诪砖诪注 谞诪讬 注讜谞砖讬谉 诪谉 讛讚讬谉 讚诇讗 讗诪专 讗诇讗 砖讗讬谉 诇诇诪讜讚 讛拽诇 诪谉 讛讞诪讜专 讛讗 讞诪讜专 诪谉 讛拽诇 讬诇驻讬谞谉. 讜注讚讬讬谉 讬砖 诇讛拽砖讜转 诪讗讬 拽讗诪专 讚诪讞讜讘专转 讻讜诇讛 诪讜注讚转 讛讬讗 讚诪讛讬 转讬转讬 讜讻讜' 讜讗讬 诪砖讗专 谞讝讬拽讬谉 讛讗 讗诪专讬谞谉 诇拽诪谉 讚拽专谉 讗讬 诇讗 讻转讬讘讗 诇讗 讗转讬讗 诪讻讜诇讛讜 诪砖讜诐 砖讗讬谞讛 诪讜注讚转 诪转讞讬诇转讛. 讜转讬专抓 专讘讬谞讜 转诐 讚讜讚讗讬 讬诇驻讬谞谉 诇讛 诪谉 讛砖讗专 诇诪讗谉 讚讗诪专 驻诇讙讗 谞讝拽讗 诪诪讜谞讗 讚诇讚讬讚讬讛 讗祝 讛拽专谉 诪讜注讚转 诪转讞讬诇转讛 讚讻讜诇讛讜 砖讜讜专讬诐 诇讗讜 讘讞讝拽转 砖讬诪讜专 拽讬讬诪讬 讜讛讬讬谞讜 讚拽讗 讗诪专讬谞谉 诇拽诪谉 讻讜诇讛讜 讗转讬讗 诇讘讚 诪拽专谉 讜讻讜' 讜诇诪讗谉 讚讗诪专 讗讚专讘讛 拽专谉 注讚讬驻讗 砖讻讜讜谞转讛 诇讛讝讬拽 拽专谉 谞诪讬 讗转讬讗 讚诇诪讗谉 讚讗诪专 驻诇讙讗 谞讝拽讗 拽谞住讗 讻讜诇讛讜 砖讜讜专讬诐 讘讞讝拽转 砖讬诪讜专 拽讬讬诪讬 讛讬诇讻讱 诇讗 讗转讬讗 诪讻讜诇讛讜 讗讘诇 诇诪讗谉 讚讗诪专 讚拽专谉 注讚讬驻讗 讛讬讬谞讜 讻诪讗谉 讚讗讬转 诇讬讛 驻诇讙讗 谞讝拽讗 诪诪讜谞讗 讚讻讜诇讛讜 砖讜讜专讬诐 诇讗讜 讘讞讝拽转 砖讬诪讜专 拽讬讬诪讬 讗诇讗 诪讜注讚讬谉 诇讻讜讜谉 讜诇讛讝讬拽 诪转讞讬诇转谉 讜诇讗 讻专砖"讬 砖驻讬专砖 砖诐 诪讗谉 讚讗诪专 拽专谉 注讚讬驻讗 诇讗 讗讬转驻专砖 讛讬讻讗 讜讛讻讗 讛讻讬 拽讗诪专 诇诪讗谉 讚讗诪专 拽专谉 注讚讬驻讗 讛讜讛 讗诪讬谞讗 讚诪讞讜讘专转 讻讜诇讛 诪讜注讚转 讛讬讗 诪讻诇 诪拽讜诐 讛砖转讗 谞诪讬 讚讻转讬讘 拽专谞讬 专讗诐 拽专谞讬讜 讗祝 讛转诇讜砖讛 讘转诪讛 诪砖诇诐 讞爪讬 谞讝拽 讜讘诪讜注讚转 谞讝拽 砖诇诐 讛讚讗 讚讛讗 诇讗 拽讗诪专 讛砖转讗 讚讻转讬讘 讜拽专谞讬 专讗诐 拽专谞讬讜 转诇讜砖讛 讻讜诇讛 转诪讛 讛讬讗 讜注讜讚 讚诇讻诇 讛驻讞讜转 讛讜讬讗 诇讬讛 转讜诇讚讛 讚拽专谉 讻讛谞讱 转讜诇讚讜转 谞讙讬驻讛 讜谞砖讬讻讛. 讛专砖讘"讗 讝"诇.


讜讝讛 诇砖讜谉 转诇诪讬讚 讛专' 驻专抓 讝"诇 讗讘诇 讘诪讞讜讘专转 讗讬诪讗 讜讻讜'. 讜讗"转 诪讛讬讻讗 诪讬讬转讬 诇讛 讗讬 诪转诇讜砖讛 讜讻讜' 讻讻转讜讘 讘转讜住驻讜转. 讜讬"诇 讚诇驻讬专讜砖 专讘讬谞讜 转诐 讚诇拽诪谉 谞讬讞讗 讚讛讻讗 诪讬讬专讬 诇诪讗谉 讚讗诪专 驻诇讙讗 谞讝拽讗 诪诪讜谞讗. 讜诇诪讗谉 讚讗诪专 驻诇讙讗 谞讝拽讗 拽谞住讗 诪讗讬 讗讬讻讗 诇诪讬诪专 讚讗讬讻讗 诇诪讬驻专讱 砖讻谉 诪讜注讚讬谉 诪转讞讬诇转谉. 讜讬"诇 讚诇讚讬讚讬讛 讗爪讟专讬讱 讘讻讜专 砖讜专讜 砖诇讗 转讟注讛 诇讜诪专 驻诇讙讗 谞讝拽讗 诪诪讜谞讗. 讜拽砖讛 讚讛讗 诇讗 讗讬爪讟专讬讱 拽专讗 诇讝讛 讻讚讬 诇讛讜爪讬讗 诪诇讘诐 砖诇 砖讜讟讬诐 讻讬 讘讝讛 诇讗 讬讟注讛 讞讻诐. 讜讬"诇 讚诪讻诇 诪拽讜诐 讗驻砖专 砖讛转谞讗 诪讘讬讗 讛驻住讜拽讬诐 讻讚讬 砖诇讗 讬讟注讜 讛砖讜讟讬诐 讜讬讗诪专讜 讚诪讞讜讘专转 讚专讻讛 诇讛讝讬拽 诪转讞讬诇转讛 讜谞诇诪讜讚 诪讘讜专 讜诪砖讜专 诇讞讬讬讘讛 谞讝拽 砖诇诐 诪转讞讬诇转讛 讜诇注讜诇诐 诇讗 讗讬爪讟专讬讱 拽专讗 讻讚驻讬专砖 专砖"讬 讗诇讗 转诇诪讜讚讗 诪讬讬转讬 诇讬讛 讻讚讬 砖诇讗 讬讟注讜 讛注讜诇诐 讘讻讱. 注"讻.
讜专"讬 诪诪讬抓 诪转专抓 讚讛讻讗 诪讬讬专讬 讗诇讬讘讗 讚诪讗谉 讚讗诪专 驻诇讙讗 谞讝拽讗 诪诪讜谞讗 讗讘诇 诇诪讗谉 讚讗诪专 驻诇讙讗 谞讝拽讗 拽谞住讗 讬讛讗 驻讟讜专 诇讙诪专讬 讚诪转诇讜砖讛 诇讗 讙诪专讬谞谉 讚讗讬谉 诇讱 讘讜 讗诇讗 讞讬讚讜砖讜 讜讗讬 讗转讬讗 诪拽专谉 讜讞讚 诪讛谞讱 诪拽专谉 讜讘讜专 讗诐 讻谉 诇讗 诪讞讬讬讘 讗讻诇讬诐 诪拽专谉 讜诪讗砖 讗诐 讻谉 诇讗 诪讞讬讬讘 讗讟诪讜谉 诪拽专谉 讜砖谉 讜专讙诇 讗诐 讻谉 诇讗 诪讞讬讬讘 讘专砖讜转 讛专讘讬诐. 讜讛讗 讚谞拽讟 转诇诪讜讚讗 讚诇讗 讻讛诇讻转讗 诪砖讜诐 讚讛住讜讙讬讗 讗转讗 诇驻专讜砖讬 诪诇转讗 讚专讘 驻驻讗 讜讗讬讛讜 住讘讬专讗 诇讬讛 驻诇讙讗 谞讝拽讗 诪诪讜谞讗. 转讜住驻讬 讛专讗"砖 讝"诇.
讜讙诇讬讜谉 转讜住驻讜转 转讬专抓 讜讝"诇 讗讬诪讗 讻讜诇讛 诪讜注讚转 讛讬讗 讚讗讬转 诇谉 诇讗讜拽诪讬 讜砖诇讞 诇拽专谉 诪讞讜讘专转 讟驻讬 诪讘专讙诇 讗祝 注诇 讙讘 讚讻转讬讘 诪砖诇讞讬 专讙诇 讻讬讜谉 讚讻讘专 讗砖讻讞谉 讚讞讬讬讘 讞爪讬 谞讝拽 讘转诇讜砖讛 讗诐 讻谉 讛讜讛 诪讜拽诪讬谞谉 讜砖诇讞 讗拽专谉 讚讗砖讻讞谉 砖诇讜讞 讙讘讬 拽专谉 讚讻转讬讘 讜砖谉 讘讛诪讜转 讗砖诇讞 讚讛讬讬谞讜 谞砖讬讻讛 讚讚诪讬讗 诇讻诇 爪讚 诇拽专谉 诪讞讜讘专转. 注"讻.
讜讻转讜讘 讘讙诇讬讜谉 讜讝"诇 讚讗讬转 诇谉 诇讗讜拽讜诪讬 讜砖诇讞 诇拽专谉 诪讞讜讘专转 讟驻讬 诪讘专讙诇. 拽砖讛 诇诪讛 讗诪专讜 讟驻讬 诪讘专讙诇 讻诇 讻讱 讗谞讬 讬讻讜诇 诇讛注诪讬讚讜 讘专讙诇 讻诪讜 讘拽专谉 讜讬讘讗讜 砖谞讬讛诐. 讜讬"诇 诪砖讜诐 讛讻讬 讗诪专讬 讟驻讬 诇驻讬 砖谞专讗讛 诇讛诐 讚住讘专讗 讚讗讬讻讗 讘拽专谉 砖诪爪讬谞讜 讚讻讘专 讞讬讬讘 讞爪讬 谞讝拽 讘转诇讜砖讛 讛讜讬 讬讜转专 诪讙讬诇讜讬 讚专讙诇 讚诪砖诇讞讬 专讙诇 讛砖讜专 讜讞诪讜专. 讜拽砖讛 讚诇驻讬 诪讛 砖讗讜诪专讬诐 讘讙诇讬讜谉 转讜住驻讜转 讚讜砖诇讞 诇拽专谉 诪讞讜讘专转 谞诪爪讗 讚专讙诇 砖讬讬专讛 讜诇讗 讬讚注讬谞谉 诪讛讬讻讗 讬诇驻讬谞谉 诇讛 讜讗诪讗讬 谞讗诪专 讜讘注专 讝讛 讛拽专谉 讜砖诇讞 讝讛 讛专讙诇 讜讛砖谉 讜讗讝 专讙诇 诇讗 砖讬讬专讛 讚砖拽讜诇讬谉 讛谉 讜讗转讜 转专讜讜讬讬讛讜 讚讛讬 诪讬谞讬讬讛讜 诪驻拽转 讻讚讗诪专讬谞谉 诇拽诪谉. 讜讻讬 转讬诪讗 讚讗讬 讗诪专讬谞谉 讛讻讬 讗讬讻讗 诇诪讬诪专 讛谞讬 诪讬诇讬 讛讬讻讗 讚砖诇讞讛 砖诇讜讞讬 讻讚讗诪专讬谞谉 诇拽诪谉 讗讬讻讗 诇诪讬诪专 讚讜诪讬讗 讚讜讘注专 讚讗讬讬专讬 讘拽专谉 讚诇讗 砖谞讗 砖诇讞讛 砖诇讜讞讬 讜诇讗 砖谞讗 讗讝诇讗 诪诪讬诇讗. 讜讬"诇 讗诐 讻谉 讗转讛 爪专讬讱 诇讜诪专 讘讘注专 讘砖讚讞 讗讞专 讛讬讬谞讜 讘专砖讜转 讛谞讬讝拽 谞讝拽 砖诇诐 讜讘专砖讜转 讛专讘讬诐 讞爪讬 谞讝拽 讗诐 讻谉 讞诇拽转 讘讞爪讬 谞讝拽 讚转诐 注"讻 讗讜诪专 讘讙诇讬讜谉 讜砖诇讞 注诇 讛拽专谉 砖讗讝 讜讘注专 诪转拽讬讬诐 讘砖谉 讚讞讬讬讘 讘专砖讜转 讛谞讬讝拽 讜拽专谉 讞讬讬讘 讘讻诇 诪拽讜诐 讞爪讬 谞讝拽. 注"讻 讙诇讬讜谉.
讜专讬爪讘"讗 讝"诇 转讬专抓 住诇拽讗 讚注转讱 讗诪讬谞讗 讻讬讜谉 讚讘砖讜专 讛诪讝讬拽 讻转讬讘 讻讬 讬讙讜祝 讚诪砖诪注 拽专谉 诪讞讜讘专转 讜讻转讬讘 讗讜 谞讜讚注 讻讬 砖讜专 谞讙讞 讚诪砖诪注 转诇讜砖讛 诪讚诇讗 讻转讬讘 谞讜讙祝 讛讗 讛讻讗 讛讜讗 讚砖讜讜 转诇讜砖讛 讜诪讞讜讘专转 讗讘诇 讘砖讜专 讛诪诪讬转 讚诇讗 讻转讬讘 讗诇讗 讻讬 讬讙讞 讚诪砖诪注 转诇讜砖 讗讬谞谉 砖讜讜转 讜诇驻讟讜专 诪讞讜讘专转 讗讬 讗驻砖专 讻讬讜谉 讚讞讬讬讘讬讛 专讞诪谞讗 讙讘讬 谞讝拽讬谉 讜讗诐 讻谉 讗讬诪讗 讻讜诇讛 诪讜注讚转 讛讬讗 拽讗 诪砖诪注 诇谉 讘讻讜专 砖讜专讜 讛讚专 诇讜 讚讬砖 讗祝 讘诇砖讜谉 谞讙讬讞讛 诪讞讜讘专转 讜讛讬讬谞讜 讚讘注讬 诇拽诪谉 讻讬讜谉 讚讗祝 谞讙讬讞讛 诪砖诪注 诪讞讜讘专转 诇诪讛 驻转讞 讘讻讬 讬讙讜祝 讜住讬讬诐 讘谞讙讬讞讛 诪诇砖讜谉 谞讙讬讞讛 砖诪注讬谞谉 转专讜讜讬讬讛讜 讗祝 诪讞讜讘专转. 讜讛拽讚讜砖 专讘讬 讬注拽讘 讚讘专讬讗讛 转讬专抓 讚讛讗 讚讘注讬 转诇诪讜讚讗 诪讗讬 讜讗讜诪专 诇讗 讘注讬 诇诪讗谉 讚讗诪专 住转诐 砖讜讜专讬诐 讘讞讝拽转 砖讬诪讜专 拽讬讬诪讬 讚诇讚讬讚讬讛 驻砖讬讟讗 讚讗讬爪讟专讬讱 讚讗讬 诇讗 讻转讘 诪讞讜讘专转 讛讜讛 驻讟专讬谞谉 诇讬讛 诇讙诪专讬 讚诪讛讬讻讗 转讬转讬 诇讞讬讬讘讛 讻诇诇 讗讬 诪转诇讜砖讛 拽谞住 谞讬谞讛讜 讜拽谞住讗 诪拽谞住讗 诇讗 讬诇驻讬谞谉 讗诇讗 讛讗讬 讚讘注讬 诪讗讬 讜讗讜诪专 诇诪讗谉 讚讗诪专 诇讗讜 讘讞讝拽转 砖讬诪讜专 拽讬讬诪讬 讜讛讬讬谞讜 讚拽讗诪专 讛讜讛 讗诪讬谞讗 讻讜诇讛 诪讜注讚转 讛讬讗 讜转讬转讬 诪讘讜专 讜诪讞讚 诪讬谞讬讬讛讜. 转讜住驻讜转 讛专' 讬砖注讬讛.

讜讝"诇 谞诪爪讗 讘讙诇讬讜谉 诪讜注讚 诇讗讚诐 讜讻讜'. 讛讗讬 诇讬砖谞讗 诇讗 讗转讬 讗诇讗 诇专讘 讝讘讬讚 讗讘诇 诇专讘 驻驻讗 诇讗 讛讜讬 诇谉 诇诪讬诪专 讻讛讗讬 诇讬砖谞讗 讗诇讗 讛讬讻讗 讚谞讙讞 讗讚诐 讜讙诪诇 讜砖讜专 讘讛讻讬 讛讜讬 诪讜注讚 诇讻诇 讛讘讛诪讜转 讜诇讗 讛讜讬 诪讜注讚 诇讗讚诐 讜讛专讬 砖诪讜注讬诇 爪讬专讜祝 讗讚诐 诇讘讛诪讛 讜爪讬专讜祝 讘讛诪讛 诇讗讚诐 诇讗 诪讛谞讬讗 讜讗祝 注诇 讙讘 讚讛讻讗 转诇诪讜讚讗 诪住讬拽 诇专讘 驻驻讗 爪专讬讱 诇讜诪专 讚专讘 驻驻讗 诪砖谞讬 讛讘专讬讬转讗 诇驻讬 讚讘专讬讜 讗讘诇 讛谞讬 拽专讗讬 住转诪讗 诪驻专砖 诇讛讜 讻专讘 讝讘讬讚 讚讛讻讬 讛诇讻转讗. 注"讻.


谞砖讬讻讛 转讜诇讚讛 讚砖谉 讛讬讗. 讻诇讜诪专 讛讗 诇讗 讚诪讬讗 诇拽专谉 砖讛专讬 讛砖谉 注讜砖讛 讛讛讬讝拽 讜诪砖谞讬 讻讬讜谉 砖讗讬谉 讛谞讗讛 诇讛讝讬拽讛 讛诇讻讱 诇讗 讚讜诪讛 讗诇讗 诇拽专谉. 讗讘诇 诇讬讻讗 诇驻专讜砖讬 谞砖讬讻讛 转讜诇讚讛 讚砖谉 讛讜讗 讻诇讜诪专 讚讛砖谉 注讜砖讛 讛讛讬讝拽 讗诐 讻谉 转讜诇讚讛 讚砖谉 讛讬讗 讜诇讗 拽专谉 讚讗诐 讻谉 诇讗 诪砖谞讬 诪讬讚讬. 注"讻. 转讜住驻讜转 转诇诪讬讚 专讘讬谞讜 驻专抓.


讛谞讬 诪讬诇讬 讛讬讻讗 讚讬砖 讛谞讗讛 诇讛讬讝拽讛. 谞专讗讛 诇讬 诪讚拽讗诪专 讛谞讬 诪讬诇讬 讛讬讻讗 讚讬砖 讛谞讗讛 讜讻讜' 讚讗谞砖讬讻讛 诪驻讛 拽讗 诪讛讚专 讜诪讜讚讛 讛讜讗 讚讬砖 谞砖讬讻讛 砖讛讬讗 转讜诇讚讛 讚砖谉 讜讛讬讻讬 讚诪讬 讻讙讜谉 讘讛诪讛 砖谞砖讻讛 讘讚讘专 诇讛谞讗转讛 讻讚讬 诇讗讻诇讜 讜诇讗 讛住驻讬拽讛 诇讗讻诇讜 注讚 砖谞驻诇 诪驻讬讛 讜诇讻诇讻讜 砖谞砖讬讻讛 讝讜 讬砖 讛谞讗讛 诇讛讬讝拽讛. 讜讻谉 讞转讜诇 讘讞转讬讻转 讘砖专 讜诪砖诇诐 谞讝拽 砖诇诐 讘驻注诐 讗讞转 讜讚讜拽讗 讘专砖讜转 讛谞讬讝拽. 讜诪讬讛讜 讚讜拽讗 讘讗讜专讞讬讬讛讜 讘讻讱 讛讗 诇讗讜 讗讜专讞讬讬讛讜 讘讻讱 诪砖讜谞讛 讛讜讗 讜转讜诇讚讛 讚拽专谉 讛讜讗 讜讻讚讗诪专讬谞谉 讘住讜祝 驻专拽讬谉 讛讗讬 讻诇讘讗 讚讗讻诇 讗讬诪专讬 讜讻讜'. 讜住讘讜专 讗谞讬 砖讗祝 讛谞讞砖 诪谞砖讱 讛讜讬 转讜诇讚讛 讚砖谉 讜讗祝 注诇 驻讬 砖讗讬谞讜 讗讜讻诇 诇驻讬 砖谞讛谞讛 讘谞砖讬讻讛. 讜讗祝 注诇 驻讬 砖讗诪专讜 讘驻专拽 拽诪讗 讚转注谞讬转 砖诪转拽讘爪讜转 讻诇 讛讞讬讜转 讗爪诇 讛谞讞砖 讜讗讜诪专讜转 诇讜 诪讛 讛谞讗讛 讬砖 诇讱 讜讻讜' 诇讗讜 诇诪讬诪专讗 砖讗讬谉 诇讜 讛谞讗讛 讻诇诇 拽讗诪专 讗诇讗 砖讗讬谉 诇讜 讛谞讗讛 诇讗讻讜诇 讜诪讻诇 诪拽讜诐 讻讬讜谉 讚讗讜专讞讬讛 讘讛讻讬 诇讗 谞驻讬拽 诪转讜诇讚讛 讚砖谉 讗讬 谞诪讬 诪转讜诇讚讛 讚专讙诇 讜讗讬谞讛 转讜诇讚转 拽专谉 讜讻谉 谞诪讬 专讘讬爪讛 诇讛谞讗转讛 讛讜讬 转讜诇讚讛 讚专讙诇 讜讻讚讗诪专讬谞谉 讘砖诇讛讬 驻专拽讬谉 讗诪专 专讘讬 讗诇注讝专 诇讗 砖谞讜 讗诇讗 驻讻讬谉 讙讚讜诇讬诐 讜讻讜'. 讛专砖讘"讗 讝"诇.


砖谉 讬砖 讛谞讗讛 讜讻讜'. 讜讗"转 谞讬讬转讜 谞砖讬讻讛 讘爪讚 讛砖讜讛 诪砖谉 讜专讙诇 讜谞驻拽讗 诪讬谞讛 诇谞讝拽 砖诇诐 讜诪讛 砖谉 砖讗讬谉 讻讜讜谞转讜 诇讛讝讬拽 讜讻讜' 诪讛 诇砖谉 讜讻讜' 讛爪讚 讛砖讜讛 砖讘讛谉 砖讚专讻讜 诇讛讝讬拽 讗祝 讗谞讬 讗讘讬讗 谞砖讬讻讛. 讜讬"诇 讚讗讬讻讗 诇诪驻专讱 诪讛 诇讛爪讚 讛砖讜讛 砖讘讛谉 砖讻谉 诪讜注讚讬谉 诪转讞讬诇转谉 转讗诪专 讘谞砖讬讻讛. 讜讗诐 转讗诪专 讜诇讬砖谞讬 诇讬讛 诪注讬拽专讗 砖谉 诪讜注讚转 诪转讞讬诇转讛 讜砖讜讘 诇讗 讗转讬讗 讘爪讚 讛砖讜讛 讻讬讜谉 讚诪讜注讚讬谉 诪转讞讬诇转谉. 讜转讬专抓 讚讛诪拽砖讛 讬讚注 讚砖谉 诪讜注讚转 诪转讞讬诇转讛 讬讜转专 诪谞砖讬讻讛 讜讗祝 注诇 驻讬 讻谉 专爪讛 诇讚诪讜转 谞砖讬讻讛 诇砖谉 诪讻讬讜谉 讚谞砖讬讻讛 谞诪讬 讛讜讬讗 讘砖谉 讜诪砖谞讬 砖谉 讬砖 讛谞讗讛 诇讛讬讝拽讜 砖讙诐 讘讛讗 诇讗 讚诪讬讗 讜讛讬讗 讙讜驻讛 转讬专抓 讘专讘讬爪讛 讜讘注讬讟讛. 转讜住驻转 诪讛专"讬 讻讛谉 爪讚拽 讝"诇.


砖谉 讬砖 讛谞讗讛 诇讛讬讝拽讛 讜讻讜'. 讜诇讗 拽讗诪专 砖谉 讗讬谉 讻讜讜谞转讜 诇讛讝讬拽 讛讗 讻讜讜谞转讜 诇讛讝讬拽 诪砖讜诐 讚讞讜诪专 讚砖谉 谞拽讟 诇讗驻讜拽讬 诪砖谉 讜诇讗讜拽诪讬讛 讘转讜诇讚讛 讚拽专谉. 转讜住驻讬 讛专讗"砖 讝"诇.


讜讗诇讗 转讜诇讚讜转讬讛谉 讜讻讜'. 讚拽讗诪专 专讘 驻驻讗 讗讛讬讬讗. 诪讚拽讗诪专 讜讗诇讗 诪砖诪注 讚拽砖讬讗 诇讬讛 讗讛讗 讚诪住拽讬谞谉 谞砖讬讻讛 讜专讘讬爪讛 讜讘注讬讟讛 转讜诇讚讛 讚拽专谉 讛谉. 讜讬砖 诇转诪讜讛 诪讗讬 讗诪专转 讘砖诇诪讗 讗讬讻讗. 讜讬"诇 讚讘砖诇诪讗 谞砖讬讻讛 转讜诇讚讛 讚砖谉 讛讬讗 讜诪讻诇 诪拽讜诐 诇讗 诪砖诇诪讗 讗诇讗 讞爪讬 谞讝拽 诪砖讜诐 讚讗讬谉 讛谞讗讛 诇讛讬讝拽讛 讻诪讜 拽专谉 谞讬讞讗 讚诪砖讻讞转 诇讛 诇讗讜 讻讬讜爪讗 讘讛谉 讚拽讗诪专 专讘 驻驻讗 讗谞砖讬讻讛 拽讗诪专 讚讛讜讬讗 转讜诇讚讛 讚砖谉 讜诇讗讜 讻讬讜爪讗 讘讛谉 诪讚诇讗 诪砖诇诪讗 讗诇讗 讞爪讬 谞讝拽 讗讘诇 讛砖转讗 讚讛讜讬讗 转讜诇讚讛 讚拽专谉 讗"讻 拽砖讬讗 讚讻讬讜爪讗 讘讜 讛讜讗. 转讜住驻讜转 转诇诪讬讚 讛"专 驻专抓 讝"诇.


讜砖诇讞 讝讛 讛专讙诇 讜讻讜'. 讜讗谞讬 转诪讛 讻讬讜谉 讚讻讜诇讛 拽专讗 拽讗 讚专讬砖 讜诇讻诇 讞讚讗 讜讞讚讗 诪诇转讗 诇诪诇转讬讛 讛讜讗 讚讗转讬讗 诇诪讛 诇讬 讚讻转讘 专讞诪谞讗 讻讬 讬讘注专 讗讬砖 讜诪讜讟讘 讛讬讛 诇讛诐 诇讚专讜砖 诪讻讬 讬讘注专 讗转 讛砖谉. 讜讘讬专讜砖诇诪讬 诪谞讬讛 讚专讬砖 讗转 讛砖谉 讚讙专住讬谞谉 讛转诐 讛诪讘注讛 讻讬 讬讘注专 讗讬砖 砖讚讛 讜讻讜' 讜砖讬诇讞 讗转 讘注讬专讛 讝讛 讛专讙诇 讚讻转讬讘 诪砖诇讞讬 专讙诇 讛砖讜专 讞诪讜专 讜讻转讬讘 讛住专 诪砖讜讻转讜 讜讛讬讛 诇讘注专 讝讛 讛砖谉 驻专讜抓 讙讚专讜 讜讛讬讛 诇诪专诪住 讝讛 讛专讙诇 注"讻. 讜讙诐 诇讚注转 讛讬专讜砖诇诪讬 拽砖讛 讜讘讬注专 诪讗讬 注讘讬讚 诇讬讛. 讜谞专讗讛 诇讬 讚讬诇诪讚讜 诇砖讜谉 讝讛 讞讚 诇砖诇讞讛 砖诇讜讞讬 讜讞讚 讘讗讝诇讗 诪谞驻砖讛 讻砖谉. 讜讘讛讻讬 诪转专爪讗 诇讬 拽讜砖讬讗 讗讞专讬转讬. 讚拽砖讬讗 诇讬 诪讗讬 砖谞讗 讚讘讻讜诇讛 砖诪注转讬谉 驻砖讬讟 诇讬讛. 讚砖谉 诇讗 砖谞讗 砖诇讞讛 砖诇讜讞讬 讜诇讗 砖谞讗 讗讝诇讗 诪谞驻砖讛 讜讘专讙诇 讗讬讘注讬讗 诇讛讜 讜诇诪讚讜讛讜 讚专讱 驻砖讬讟讜转 诪砖谉 讜讗诪专讜 讚讜诪讬讗 讚砖谉 诪讛 砖谉 诇讗 砖谞讗 讗祝 专讙诇 诇讗 砖谞讗. 讻谞"诇 讛专砖讘"讗 讝"诇.


讻讗砖专 讬讘注专 讛讙诇诇 讙诇诇 讝讛 专注讬 讜讻讜'. 讜诪拽专讗 拽爪专 讛讜讗 讻讗砖专 讬讘注专 讛诪讘注专 讗转 讛讙诇诇 讻诪讜 讻讗砖专 讬专讚讜祝 讛拽讜专讗 讻诇讜诪专 讛专讜讚祝 讗转 讛拽讜专讗 讜讻谉 讗诐 讬讞专讜砖 讘讘拽专讬诐 讻诇讜诪专 讛讞讜专砖. 讛专讗"砖 讝"诇.





诪讛专"诐

讚"讛 讚讗诇讜 讗讘 诪讟诪讗 讻诇讬诐 讜讻讜' 讚讞专讘 讛专讬 讛讜讗 讻讞诇诇 讜讻讜'. 驻讬专讜砖 讚讞专讘 讜讻诇 讻诇讬 讘专讝诇 讛讜讗 诇注讜诇诐 讻诪讜 讛讚讘专 砖讛讜讗 谞讜讙注 讘讜 砖讗诐 谞讙注 讛讞专讘 讘诪转 注爪诪讜 砖讛讜讗 讗讘讬 讗讘讜转 讛讟讜诪讗讛 讛讜讗 讙"讻 讗讘讬 讗讘讜转 讜讗诐 谞讙注 讛讞专讘 讘讗讘 讻讙讜谉 讘讟诪讗 诪转 讗讝 讛讞专讘 讙"讻 讗讘 讻谉 讛讜讗 砖诐 讘讗讛诇讜转 注"砖:


讚"讛 讗讘诇 讘诪讞讜讘专转 讜讻讜' 讜讻讚诪驻专砖 专"转 诇拽诪谉 讚讛讬讬谞讜 诇诪"讚 驻诇讙讗 谞讝拽讗 诪诪讜谞讗 讜讻讜' 讛讗 讚讛讜爪专讻讜 讛转讜住' 诇讛讘讬讗 讘拽讜砖讬讬转诐 驻讬专讜砖讜 砖诇 专"转 诪砖讜诐 讚诇驻讬 驻砖讜讟讛 讚讛讙诪专讗 讚讗讬转讗 诇拽诪谉 讚拽讗诪专 专讘讗 讗转讬讗 讻讜诇讛讜 讘诪讛 讛爪讚 诇讘专 诪拽专谉 诪砖讜诐 讚讗讬讻讗 诇诪讬驻专讱 诪讛 诇讻讜诇讛讜 砖讻谉 诪讜注讚讬谉 诪转讞讬诇转谉 讜诇诪"讚 讗讚专讘讛 拽专谉 注讚讬驻讗 讜讻讜' 讗驻讬诇讜 拽专谉 谞诪讬 讗转讬讗 讜讗诐 转驻专砖 讛讗 讚拽讗诪专 诇讘讚 诪拽专谉 诪砖讜诐 讚讗讬讻讗 诇诪驻专讱 诪讛 诇讻讜诇讛讜 讚诪讜注讚讬谉 诪转讞讬诇转谉 讻驻砖讜讟讜 讚专"诇 砖诪转讞讬诇转谉 诪砖诇诪讬谉 谞讝拽 砖诇诐 诪砖讗"讻 讘拽专谉 讗讬谉 讻讗谉 诪拽讜诐 讻诇诇 诇拽讜砖讬转 转讜住' 砖讘讻讗谉 讚诪讛 诪拽砖讜 诪讛讬 转讬转讬 讚诪讞讜讘专转 转讛讗 讻讜诇讛 诪讜注讚转 诇砖诇诐 谞讝拽 砖诇诐 讘驻注诐 专讗砖讜谞讛 讗讬 诪转诇讜砖讛 讜讻讜' 讜讗讬 诪砖讗专 讛讗讘讜转 转讬谞讞 诇诪"讚 拽专谉 注讚讬驻讗 讜讗驻讬诇讜 拽专谉 讗转讬 讘诪讛 讛爪讚 讗诇讗 诇诪"讚 讚讻讜诇讛讜 讗转讜 诇讘讚 诪拽专谉 诪砖讜诐 讚讗讬讻讗 诇诪讬驻专讱 诪讛 诇讻讜诇讛讜 砖讻谉 诪讜注讚讬谉 诪转讞讬诇转谉 专"诇 砖诪砖诇诪讬诐 谞讝拽 砖诇诐 讘驻注诐 专讗砖讜谞讛 讗诐 讻谉 诇讗 讗转讬 诪讞讜讘专转 诪砖讗专 讗讘讜转 讚讬讛讗 讙"讻 诪讜注讚转 诪转讞讬诇转谉 讜诇诪讛 诇讗 讗转讬讗 讚讛讗 讛讬讗 注爪诪讛 砖转讛讗 诪讞讜讘专转 诪讜注讚转 诪转讞讬诇转谉 讗谞讜 讘讗讬诐 注转讛 诇诪讬诇祝 诪砖讗专 讗讘讜转 讜诪讛 砖讬讬讱 诇诪讬驻专讱 注诇讛 诪讛 诇讻讜诇讛讜 砖讻谉 诪讜注讚讬谉 诪转讞讬诇转谉 讗讘诇 诇驻讬专讜砖 专"转 讚诇拽诪谉 讜讻讜' 讚诪驻专砖 讚讛讗 讚拽讗诪专 诇讘讚 诪拽专谉 诪砖讜诐 讚讗讬讻讗 诇诪讬驻专讱 砖讻谉 诪讜注讚讬谉 诪转讞讬诇转谉 讛讜讬 驻讬专讜砖讜 砖讻谉 讻讜诇讛讜 讚专讻谉 诇讛讝讬拽 诪砖讗"讻 讘拽专谉 讚住转诐 砖讜讜专讬诐 讘讞讝拽转 砖讬诪讜专 拽讬讬诪讬 诪拽砖讬谉 讛转讜住' 砖驻讬专 诪讛讬 转讬转讬 讚转讛讗 拽专谉 诪讞讜讘专转 讻讜诇讛 诪讜注讚转 诇砖诇诐 谞讝拽 砖诇诐 讘驻注诐 专讗砖讜谞讛 讗讬 诪砖讗专 讗讘讜转 转讬谞讞 诇诪"讚 拽专谉 注讚讬驻讗 讚讛讜讗 讛诪"讚 讚讗讬转 诇讬讛 驻诇讙讗 谞讝拽讗 诪诪讜谞讗 讜诇讗 拽谞住讗 诪砖讜诐 讚住转诐 砖讜讜专讬诐 诇讗讜 讘讞讝拽转 砖讬诪讜专 拽讬讬诪讬 讗讘诇 诇诪"讚 讚讻讜诇讛讜 讗转讬讗 诇讘讚 诪拽专谉 诪砖讜诐 讚住"诇 驻诇讙讗 谞讝拽讗 拽谞住讗 诪砖讜诐 讚住转诐 砖讜讜专讬诐 讘讞讝拽转 砖讬诪讜专 拽讬讬诪讬 讗"讻 讛讬讻讬 讗转讬 拽专谉 诪讞讜讘专转 诪砖讗专 讗讘讜转 讛讗 讗讬讻讗 诇诪讬驻专讱 诪讛 诇砖讗专 讗讘讜转 砖讻谉 讚专讻谉 诇讛讝讬拽 诪讛 砖讗讬谉 讻谉 讘拽专谉 诪讞讜讘专转 讜讻讜' 讜讟注诪讜 砖诇 专"转 讚诪驻专砖 诇拽诪谉 讻谉 注讬讬谉 诇拽诪谉:


讘讗"讚 诇讗讜 诪砖讜诐 讚讗讬爪讟专讬讱 拽专讗 诇讗砖诪讜注讬谞谉 讜讻讜' 讗诇讗 讛转谞讗 讗讬爪讟专讬讱 诇讗砖诪讜注讬谞谉 讜讻讜'. 讻转讘讜 讛转讜住' 讻谉 诪砖讜诐 讚讗诐 讘讗谞讜 诇驻专砖 讚讛拽专讗 讗讬爪讟专讬讱 砖诇讗 转讟注讛 诇讜诪专 讚驻诇讙讗 谞讝拽讗 诪诪讜谞讗 讛讜讗 讗"讻 转拽砖讛 诇讱 讚讛砖转讗 谞诪讬 讚讗砖诪讜注讬谞谉 讚讗驻讬诇讜 拽专谉 诪讞讜讘专转 诇讗 诪砖诇诪转 诪转讞讬诇转讛 讗诇讗 讞爪讬 谞讝拽 注讚讬讬谉 讗讬讻讗 诇诪讬讟注讬 诇讜诪专 砖讛讞爪讬 谞讝拽 讛讜讗 诪诪讜谉 讚讛讗 诪"讚 讚住"诇 讚驻诇讙讗 谞讝拽讗 诪诪讜谞讗 讙诐 住"诇 讚讗讬谉 讞诇讜拽 讘讬谉 转诇讜砖讛 讜讘讬谉 诪讞讜讘专转 讜讗驻讬诇讜 诪讞讜讘专转 讗讬谞讛 诪讜注讚转 诪转讞讬诇转讛 诇砖诇诐 谞讝拽 砖诇诐 讜讗驻"讛 住"诇 讚驻诇讙讗 谞讝拽讗 诪诪讜谞讗 讛讜讗 讗讘诇 讗讬 注诇 讛转谞讗 拽讗讬 讗转讬 砖驻讬专 讜拽"诇:





讞讻诪转 砖诇诪讛

专砖"讬 讘讚"讛 讗诇讗 诇讛讻讬 讗讬爪讟专讬讱 讜讗讜诪专 讚诪讛讜 讚转讬诪讗 讻讜' 谞讝拽 砖诇诐 讛"诪 讻讜' 讝讛 讗讘诇 讻讜' 讛讜讗 讗讬诪讗 讻讜' 讻爪"诇 讜讛讚"讗:


讚"讛 专讘爪讛 爪"诇 专讘讬爪讛:


讘讚"讛 诇讜诪专 诇讱 讻讜' 讗转 讗讬砖 讜讙讘讬 讻讜' 讛讚"讗:


讘讚"讛 讜讗讙讘 讗讜专讞讬讛 讻讜' 砖诪砖诇诐 讗转 讛讻讜驻专 讚诪讬 谞讛专讙 诇讬讜专砖讬讜 讻讜' 讻砖诇讗 讛讜注讚 讘讚讬谉 讻讜' 讻爪"诇:


转讜住' 讘讚"讛 讜诪诇转讗 讻讜' 讗讘诇 诪讜注讚 诇讻诇 讜讞讝专讛 诪讗讚诐 诇讗 讛讜讬 诪讜注讚 诇讗讚诐 讚讞讝专讛 讻讜' 讻爪"诇 讜谞"讘 讻讱 诪爪讗转讬 讘转讜住' 诪讚讜讬拽讬诐:





专砖"砖

专砖"讬 讚"讛 专讘讬爪讛 讜专讘爪讛 注诇讬讛谉 讻讚讬 诇砖讘专谉. 诇讻讗讜专讛 讛"谞 讚讗驻讬' 专讘爪讛 诇讛谞讗转讛 讻讬讜谉 讚诇讗讜 讗讜专讞讛 诇专讘讜抓 注诇 讻诇讬诐 讛讜讛 转讜诇讚讛 讚拽专谉 讻诪讜 讻诇讘讗 讚讗讻讬诇 讗讬诪专讬 专讘专讘讬 (诇拽诪谉 讟讜 讘) 讜讻转讘 砖诐 讛谞"讬 诪讻讗谉 砖诪注谞讜 讚讻"诪 讚诇讗讜 讗讜专讞讬讛 讗注"讙 讚讬砖 讛谞讗讛 诇讛讝讬拽讜 转讜诇讚讛 讚拽专谉 (讜砖诐 诇拽诪讬讛 讘诪转谞讬' 讚讛' 转诪讬谉 讻转讘 诇讗 诇专讘讜抓 诇砖讘专诐) 讜讻"诪 (诇拽诪谉 讟讝) 驻讬住拽讗 讜诇讗 诇专讘讜抓 讚讗诪专 专"讗 诇"砖 讗诇讗 驻讻讬谉 讙讚讜诇讬诐 讗讘诇 拽讟谞讬诐 讗讜专讞讬讛 讛讬讗 讜讗讬 讘诪转讻讜讬谉 诇砖讘专诐 诪讗讬 砖谞讗 注讬' (诇拽诪谉 诪讚) 转讚"讛 讛讻讗 谞诪讬 讜驻专砖"讬 讝"诇 讬"诇 讚诇诪"讚 驻"谞 诪诪讜谞讗 驻讬' 讻谉 讜注"讚 驻讬' 讛转讜住' (砖诐 讟讜 讘) 讚"讛 讜讛砖转讗 讜讛讻专讬讞讜 讛讗 讚讗诪专 诇拽诪谉 讛谞讬 谞诪讬 讻讜讜谞转谉 诇讛讝讬拽 (讗讘诇 讛谞"讬 拽砖讛) 讜注讬' (诇拽诪谉 诪讚 讘) 讚诪砖诪注 讚讝讛 驻诇讜讙转转 专"讬 讜专"砖 讘谞讬讝拽讬谉 砖诇讗 讘讻讜讜谞讛:



专砖"讬 讚"讛 讻转讬讘 讻讬 讬讙讞 讚讜讚讗讬 讻讜' 讜讘讗 注诇讬讜 讘讻讞 讗讘诇 谞讙讬驻讛 讻讜' 砖诪爪讗讜 注讜诪讚 讻讜'. 讗讜诇讬 讬讻讜讜谉 讚讬讙讞 讛讜讗 诪诇砖讜谉 诪讙讬讞 诪诪拽讜诪讜 (砖讜驻讟讬诐 讻) 讜驻讬' 砖诪砖讱 注爪诪讜 讛砖讜专 诪诪拽讜诐 专讞讜拽 砖诪讻讛 讗讝 讘讻讞 讙讚讜诇 诪砖讗"讻 谞讙讬驻讛 砖讛讜讗 诇砖讜谉 讛讻讗讛 诪诪拽讜诐 拽专讜讘 砖讗讬谞谞讛 讘讻讞 讻"讻:



专砖"讬 讚"讛 讜讗讙讘 讗讜专讞讬讛 讚诪砖诪注 讚谞讜讞讛 讛讬讗 讛讘讛诪讛 讻讜' 诪砖诪讬注谞讜 讚砖讜专 讛诪讜注讚 诇讛专讜讙 讗讛"讘 讻讜'. 诇讻讗讜专讛 转诪讜讛 讚诪讗讬 讗讬专讬讗 诪砖讜诐 讚讘讛诪讛 诇"诇 诪讝诇讗 讛诇讗 讗祝 诪讜注讚 诇注讻讜"诐 讚讗"诇 诪讝诇讗 讗"诪 诇讬砖专讗诇 讻讚转诪讛 讛砖"住 (诇拽诪谉 诪讗) 讜诪讜注讚 诇注讻讜"诐 讛讜讬 诪讜注讚 诇讬砖专讗诇 讜讗讜诇讬 砖讬讟转讜 讻讗谉 讻讛专诪讘"诐 驻"讬 诪讛诇' 谞"诪 讛"讙 讚诪讜注讚 诇注讻讜"诐 讗讜 诇讟专驻讛 讛讜讛 诪讜注讚 诇讬砖专讗诇 砖诇诐 讜讘诪讜注讚 诇讘讛诪讛 诇讗 住"诇 讻讜讜转讬讛 讜讻讚转诪讛 讘讗诪转 讛讛"诪 砖诐 注"讚 讛专诪讘"诐 讘讝讛 讜诇讜诇讬 驻讬专讜砖讜 讬诇"驻 驻讛 讘谞讝拽讬谉 诇讗 讘诪讬转讛:



讘讗"讚 砖诪砖诇诐 讗讛"讻 讚诪讬 谞讛专讙. 诇讻讗讜专讛 讘讗讬谉 讛讻专讞 驻讬' 讻诪"讚 诇拽诪谉 住驻"讘 讚驻讚讬讜谉 谞驻砖讜 讚诪讬 谞讬讝拽:



转讚"讛 讜诪讬诇转讗 讗讘诇 谞讙讞 砖讜专 讜讞诪讜专 讜讙诪诇 讻讜'. 诪讚砖讘拽讬 诇讗讚诐 诇诪讞砖讘讬讛 讘转讜讻诐 讻讘拽讜讚诐 讚讛讬转讛 专讘讜转讗 讟驻讬 (讜注诪砖"讻 讘讞讚讜砖讬 诇讛专诪讘"诐 驻"讬 诪讛诇' 谞"诪 讛"讙 讘住"讚) 诪砖诪注 讚讘讛讗讬 讙讜讜谞讗 讛"诇 诪讜注讚 讙诐 诇讗讚诐 讜讗讜诇讬 诇砖讜谉 诪讜注讚 诇讗讚诐 讚讞拽诐 讚诪砖诪注 讚讘讗诪转 讛讜讛 诪讜注讚 诇讗讚诐 讗讘诇 讛谞"讬 诇拽诪谉 砖诐 讘砖诐 讛专诪"讛 讞讜诇拽 讘讝讛 讜注"砖 讘讛讙"讛:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讚讘专讬 转讜专讛 诪讚讘专讬 拽讘诇讛. 注' 讞讜诇讬谉 拽诇讝 注"讗 转讜住' 讚"讛 讗转讬':


专砖"讬 讚"讛 讻转讬讘 讻讬 讬讙讞 讻讜' 讗讬转 诇讬讛 诪讝诇讗. 注讬讬谉 砖讘转 谞讙 注"讘 讘专砖"讬 讚"讛 诪讝诇讗:


砖诐 讚"讛 讜讗讙讘 讗讜专讞讬讛. 讻砖诇讗 注诪讚 讘讚讬谉. 诇拽诪谉 讚' 讛 注"讗:





讞讬讚讜砖讬 讞转"住

讜讬注砖 诇讜 爪讚拽讬' 讘谉 讻谞注谞讛. 讬诇"讚 诪"讟 讛拽讚讬诐 诇讛讘讬讗 诪拽专讗 讚讚讘专讬 拽讘诇讛 拽讜讚诐 诇讚"转 讜讬"诇 诇驻诪"砖 专砖"讬 讘讞讜诪砖 讚砖讜专 讻讞讜 讘拽专谞讬讜 诪砖讗"讻 专讗诐 注"砖 讜讗"讻 讬"诇 讘专讗诐 讛讗 讚拽专讬 诇讬' 谞讙讬讞讛 诇拽专谞讬讜 讚讜拽讗 讜诪讬谞讛 讘砖讜专 讗驻讬' 讘讙讜驻讜 谞诪讬 谞拽专讗 谞讙讬讞讛 诪砖"讛 诪讬讬转讬 诪爪讚拽讬' 讚讻转讬' 讘讗诇讛 转谞讙讞 讜诇讗 讘讚讘专 讗讞专 砖"诪 讚诇讬讻讗 砖讜诐 谞讙讬讞讛 讘注讜诇诐 讻"讗 讘拽专谞讬诐 讜诪"诪 讻砖讘讗 诇讜诪专 讚拽专谞讬诐 诪讞讜讘专讬诐 诪砖诇诪讬' 谞讝拽 砖诇诐 诪讬讬转讬 砖驻讬专 诪拽专谞讬 专讗诐 讚注讻"驻 诪讜讻讞 讚砖诇 专讗诐 诪讞讜讘专讬诐 谞拽专讗讬诐 谞讙讬讞讛 讜拽专讗 讚讻讬 讬讙讞 讻讜诇诇 讻诇 讘注诇讬 讞讬讬诐 讻诪讘讜讗专 讘专诪讘"诐 驻"讗 诪谞讝拽讬 诪诪讜谉 诪砖"住 诇拽诪谉 谞"讚 讘' 讜讻讬 讛讬讻讬 讚诇注谞讬谉 专讗诐 讛讜讛 诪讞讜讘专 讛"讛 诇砖讜专 讜诇讻诇 讘注"讞:





驻谞讬 讬讛讜砖注

讘驻专砖"讬 讘讚"讛 讘讗诇讛 转谞讙讞 讗转 讗专诐 讘讛诐 注诪讬诐 讬谞讙讞 讗诇诪讗 谞讙讬讞讛 讘拽专谉. 谞专讗讛 讚讻讜讜谞转讜 讘讝讛 讚诇讗 转拽砖讛 讗讻转讬 诪谞"诇 讚讗讬谉 谞讙讬讞讛 讗诇讗 讘拽专谉 讚谞讛讬 讚讗砖讻讞谉 讚拽专谉 讗拽专讬 谞讙讬讞讛 讚诇诪讗 谞讙讬驻转 讛讙讜祝 谞诪讬 讗拽专讬 谞讙讬讞讛 讻讚讗砖讻讞谉 讚驻转讞 讛讻转讜讘 讘谞讙讬驻讛 讜住讬讬诐 讘谞讙讬讞讛 诇讻谉 驻专砖"讬 讘讗诇讛 转谞讙讞 讜讻讜' 讘讛诐 注诪讬诐 讬谞讙讞 驻讬专讜砖 讚诪诇转 讘讗诇讛 讜讻谉 诪诇转 讘讛诐 诪讜专讬诐 注"讝 砖讛专讬 诪讛 砖讗诪专 爪讚拽讬讛 讘讗诇讛 转谞讙讞 注"讻 诇讗讜 讚讜拽讗 讛讜讗 讗诇讗 讘讗诪转 诪砖诇 讛讬讛 讜讗"讻 诇诪讛 讗诪专 讘讗诇讛 讜讻谉 诪"砖 讛讻转讜讘 讘讛诐 注诪讬诐 讬谞讙讞 讜讻讬 住"讚 讚讘拽专谞讬 专讗诐 讬谞讙讞讜 讬砖专讗诇 讗转 讛讗讜诪讜转 讜讗"讻 诇诪讛 讗诪专 讘讛诐 讗"讜 讚讗讬谉 诇砖讜谉 谞讙讬讞讛 谞讜驻诇 讗诇讗 讘拽专谉 诇讻讱 讛讜爪专讱 诇讜诪专 讘讗诇讛 讜讘讛诐 讜拽"诇:


讘讚"讛 讗诇讗 诇讛讻讬 讗讬爪讟专讬讱 讜讗讜诪专 讚诪"讚 讻讬 讞诇拽 专讞诪谞讗 讘讬谉 转诐 诇诪讜注讚 讚讘转诐 诪砖诇诐 讞"谞 讜诪讜注讚 谞"砖 讗祝 注诇 讙讘 讚讛砖转讗 讘拽专讗 讚讻讬 讬讙讞 拽讬讬诪讬谞谉 讚讗讬讬专讬 讘砖讜专 讚讗讝讬拽 讗讚诐 诇讗 谞讬讞讗 诇专砖"讬 诇驻专砖 诇注谞讬谉 讻讜驻专 讚诪"讚 讻讬 驻诇讬讙 专讞诪谞讗 讚砖讜专 转诐 讚讗讝讬拽 讗讚诐 驻讟讜专 诪谉 讻讜驻专 讜诪讜注讚 讞讬讬讘 讛"诪 讘转诇讜砖讛 讗讘诇 讘诪讞讜讘专转 讻讜诇讛 诪讜注讚转 讗驻讬诇讜 转诐 诇砖诇诐 讻讜驻专 讚讛讗 诇讬转讗 讚讻讬讜谉 讚讻讜驻专 诇讗 诪爪讬谞讜 讘砖讜诐 谞讝拽 讗诇讗 讙讘讬 拽专谉 诇讗 诪爪讬谞谉 诇讛讞诪讬专 讘诪讞讜讘专转 讬讜转专 诪讘转诇讜砖讛 讚讚讬讜 诇讘讗 诪谉 讛讚讬谉 诪讛 转诇讜砖讛 讘讙' 驻注诪讬诐 讛讜讬 诪讜注讚 讗祝 诪讞讜讘专转 讘讙' 驻注诪讬诐 诇讻讱 谞讬讞讗 诇讬讛 诇驻专砖 诇注谞讬谉 谞"砖 讚讗砖讻讞谉 讘讻诇 讛谞讬讝拽讬谉 讻诪"砖 讘住诪讜讱 讜住诪讬讱 讗拽专讗 讚讻讬 讬讙讜祝 讜住讬讬诐 讻讬 谞讙讞 讛讜讗 讜讛"讗 讚讗讬讬专讬 讚讜拽讗 讘转诇讜砖讛 讗讘诇 拽爪转 拽砖讛 诇驻讬 诪讗讬 讚诪住拽讬谞谉 诇拽诪谉 讘讚祝 讻"讜 讚专讙诇 砖讚专住讛 注诇 讙讘讬 转讬谞讜拽 诪砖诇诐 讻讜驻专 讜讻谉 砖谉 讗"讻 讛讜讬 诪爪讬 诇驻专砖 砖驻讬专 诇注谞讬谉 讻讜驻专 讜讻讚驻专讬砖讬转. 讜讗驻砖专 讚讻讬讜谉 讚诇讗 诪爪讬谞谉 讘讛讚讬讗 讚诪砖诇诪讬 讗诇讗 诪住讘专讗 讗诪专讬谞谉 讛讻讬 讜诇拽诪谉 谞诪讬 讗转诪专 讘驻诇讜讙转讗 讘驻' 砖讜专 砖谞讙讞 讚祝 诪"讛 诪砖"讛 诇讗 专爪讛 诇驻专砖 讻谉 讜拽"诇:


讘讚"讛 讗讘诇 讘诪讞讜讘专转 讚讗讜专讞讗 讛讬讗. 讻讜讜谞转讜 诇转专抓 拽讜砖讬讬转 讛转讜住驻讜转 讚诪讛讬讻讗 转讬转讬 谞讞诪讬专 讘诪讞讜讘专转 讬讜转专 诪转诇讜砖讛 讚讗讬 诪转诇讜砖讛 讬诇讬祝 谞讗诪专 讚讬讜 讜讗讬 诪砖讗专 谞讝拽讬谉 讗讬讻讗 诇诪讬驻专讱 诪讛 诇讛谞讱 砖讻谉 诪讜注讚讬谉 诪转讞讬诇转谉 诇讻讱 驻讬专砖 讚诪讞讜讘专转 讗讜专讞讗 讛讬讗 讜讛"讗 讚讙诐 讝讛 诪讜注讚 诪转讞讬诇转讜 讻诪讜 砖讗专 谞讝拽讬谉 讜讛讜讬 讬诇驻讬谞谉 砖驻讬专 诪讬谞讬讬讛讜 讜讛讗 讚拽讗诪专 诇拽诪谉 讚诪讞讜讘专转 讗讬谞讛 诪讜注讚转 诪转讞讬诇转讛 讛讬讬谞讜 讗讞专 砖讙讬诇讛 讛讻转讜讘 砖讗讬谉 讞讬诇讜拽 讘讬谞讛 诇转诇讜砖讛 讜讗讬谞讛 诪讜注讚转 讗诇讗 讘讙"驻 驻专讬讱 砖驻讬讱 讜拽"诇 讜注诪"砖 讘转讜住驻讜转 讘讝讛:


讘转讜住驻讜转 讘讚"讛 讗讘诇 讘诪讞讜讘专转 讜讻讜' 讜讗"转 讚诪讛讬 转讬转讬 讜讻讜' 讗讘诇 诇诪"讚 驻诇讙讗 谞讝拽讗 拽谞住讗 讜讻讜'. 驻讬' 转讜专祝 讛拽讜砖讬讗 诇驻讬 住讜讙讬转 讛砖"住 讚讗诪专讬谞谉 诇拽诪谉 讚讗讬 诇讗 讻转讘 专讞诪谞讗 拽专谉 诇讗 讛讜讬 讬讚注讬谞谉 诇讛 诪砖讗专 谞讝拽讬谉 讚讗讬讻讗 诇诪讬驻专讱 诪讛 诇讛谞讱 砖讻谉 诪讜注讚讬谉 诪转讞讬诇转谉 驻讬' 讗讘诇 拽专谉 诇讗讜 讗讜专讞讗 诪砖诪注 诇讛讚讬讗 讚讗诐 诇讗 谞讗诪专 砖讜诐 拽专讗 讘拽专谉 讛"讗 讚驻讟讜专 讻讬讜谉 讚诇讗讜 讗讜专讞讗 讜讘诪讞讜讘专转 讗讬讬专讬 讜讛讬讗讱 拽讗诪专 讻讗谉 诇讛讬驻讱 讚讗讬诇讜 诇讗 讙讬诇讛 诇谞讜 讛讻转讜讘 讛讜讬 讗诪专讬谞谉 讚诪讞讜讘专转 讗讜专讞讗 讛讜讗 讜讛讗专讬讻讜 转讜住驻讜转 讘诇砖讜谞诐 诇驻讬 砖讬砖 诇谞讜 诇讜诪专 讘讗诪转 砖讬砖 诇讚讞讜转 住讘专讗 讞讬爪讜谞讛 诇讻讗谉 讜诇讻讗谉 讝讬诇 讛讻讗 拽讗 诪讚讞讬 诇讬讛 讚讗讬诇讜 诇讗 谞讗诪专 拽专讗 讛"讗 讚讞讬讬讘 谞"砖 讚讗讜专讞讗 讛讬讗 讜讛转诐 拽讗 诪讚讞讬 讚讗诐 诇讗 谞讗诪专 拽专讗 讛"讗 讚驻讟讜专 诪讻诇讜诐 讚讛"讗 诇讗讜 讗讜专讞讗 诇讻讱 驻讬' 讛转讜住驻讜转 砖讛讘讬讗 专"转 诇拽诪谉 讘讚祝 讛' 专讗讬讛 诇讚讘专讬讜 注诇 讛讗 讚讗诪专讬谞谉 讚拽专谉 诇讗讜 讗讜专讞讗 讚讛讬讬谞讜 讻诪"讚 驻诇讙讗 谞讝拽讗 拽谞住讗 讜拽砖讛 诪讗讬 专讗讬讛 讛讬讗 讚诇诪讗 讛讗讬 讚住"诇 驻诇讙讗 谞讝拽讗 拽谞住讗 讚诇讗讜 讗讜专讞讗 讛讬讬谞讜 诇讗讞专 砖讙讬诇讛 诇谞讜 讛讻转讜讘 砖讬砖 讞讬诇讜拽 讘讬谉 转诐 诇诪讜注讚 讻讚驻专讬砖讬转 讘专砖"讬 讘住诪讜讱 讗讘诇 讛转诐 讚祝 讛' 注"讘 讗讬诇讜 诇讗 谞讗诪专 拽讗诪专 讜讗"讻 诪讗讬 专讗讬讛 诪讬讬转讬 讗"讜 讚住"诇 诇专"转 讚讗讬 诇讗讜 讚住"诇 诇诪"讚 驻诇讙讗 谞讝拽讗 拽谞住讗 砖讝讜 讛讬讗 住讘专讗 诪讜讻专讞转 讚拽专谉 诇讗讜 讗讜专讞讗 讜讗讬谉 诇讝讜讝 诪诪谞讛 诇讗 讛讜讬 讗诪专 讚驻"谞 拽谞住讗 讜讗讬 诪砖讜诐 讚讙讬诇讛 讛讻转讜讘 诇讞诇拽 讘讬谉 转诐 诇诪讜注讚 讗驻砖专 诇驻专砖 讻讚诪驻专砖 诪"讚 驻诇讙讗 谞讝拽讗 诪诪讜谞讗 讚讞住 专讞诪谞讗 注诇讬讛 讜诪谞"诇 诇砖谞讜转 谞讝拽 讝讛 诪砖讗专 谞讝拽讬谉 讜诇讜诪专 砖讛讜讗 拽谞住 讗"讜 讚住"诇 砖讝讜 讛讬讗 住讘专讗 诪讜讻专讞转 讚拽专谉 诇讗讜 讗讜专讞讗 讜专"诇 讚住讘专讗 讞讬爪讜谞讛 讛讬讗 讻讱 讜讗"讻 诪拽砖讜 砖驻讬专. 讜转讬专爪讜 讛转讜住驻讜转 讚讘讗诪转 诇讗 讗诪专讬谞谉 讛讻讗 砖讛讻转讜讘 讛讜爪专讱 诇讙诇讜转 讻谉 讚讛讗讬 诇讗讜 诪讬诇祝 讛讜讗 讜讛驻住讜拽讬诐 讗讬谞谉 诪讬讜转专讬谉 讗诇讗 讛砖"住 诪驻专砖 砖讛讜爪专讻讛 讛讘专讬讬转讗 诇讛讘讬讗 专讗讬讛 诪讛驻住讜拽 讻讚讬 砖诇讗 谞讟注讛 讘住讘专讗 砖诇 讟注讜转 讜谞讗诪专 讚住讘专讗 谞讜转谞转 讚讗讜专讞讗 讛讬讗 讜讞讬讬讘 谞"砖 诪讘讜专 讜讞讚 诪讛谞讱 诇讻讱 讛讘讬讗 讛讘专讬讬转讗 砖诇讗 讬讟注讛 讛讟讜注讛 讘砖讜诐 注谞讬谉 讜讚讜拽 讛讬讟讘 讻讬 谞讻讜谉 讛讜讗. 讜注讬讬谉 讘讞讚讜砖讬 诪讛专砖"讗 砖驻讬专砖 讘注谞讬谉 讗讞专:


讘讙诪专讗 诪"砖 讙讘讬 讗讚诐 讚讻转讬讘 讻讬 讬讙讞 讜讻讜'  讗讙讜驻讬讛 讚拽专讗 诇讗 拽砖讬讗 诇讬讛 讻讬讜谉 讚讛讜讬 住"讚 讚谞讙讬讞讛 讜谞讙讬驻讛 砖谞讬 诪讬谞讬 谞讝拽讬谉 讛谉 讜讛"讗 讚讙讝讬专转 讛讻转讜讘 讛讜讗 讚诇讗 诪讞讬讬讘讬 讗诇讗 讘讛讻讬 讚讛讬讬谞讜 讘诪讬谉 讛拽诇 诇讗 诪讞讬讬讘 讗诇讗 讘谞讙讬讞讛 讛讞诪讜专讛 讜讘讗讬讚讱 诪讞讬讬讘 讘转专讜讜讬讬讛讜 讗讘诇 注讻砖讬讜 砖讗讜诪专 砖诪讬谉 讗' 讛诐 诇诪讛 砖谞讬 讘诇讬砖谞讗:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

转讜住' 讚"讛 讚讗讬诇讜 讻讜'. 讝"诇 讚讞专讘 讛专讬 讛讜讗 讻讞诇诇 讗诇诪讗 讬砖 诪讛谉 讻讬讜爪讗 讘讛谉 注讻"诇. 讜讬砖 诇讛注讬专 注"讝 诪诪砖"讻 讛转讜住' 讘诪住' 谞讝讬专 (讚祝 谞讚: 讚"讛 转"砖) 砖讗讬谉 讻讛谉 诪讜讝讛专 注诇 讟讜诪讗转 讞专讘 讛专讬 讛讜讗 讻讞诇诇 讜讬讜爪讗 砖讙诐 讘讞专讘 讛专讬 讛讜讗 讻讞诇诇 谞讬转谉 诇讜诪专 砖转讜诇讚讜转讬讛谉 诇讗讜 讻讬讜爪讗 讘讛谉.
讜谞"诇 砖讛讙诪专讗 讛砖讜讜转讛 转讜诇讚讜转 讜讗讘讜转 诇讙讘讬 讟讜诪讗讛 讜讘讟讜诪讗讛 讞专讘 讛专讬 讛讜讗 讻讞诇诇. 讗诪谞诐 讻讛谉 讗讬谞讜 诪讜讝讛专 注诇 讟讜诪讗转 诪转 讻讬 讗诐 注诇 讙讜驻讜 砖诇 诪转 讜讚讬谉 讞专讘 讛专讬 讛讜讗 讻讞诇诇 讗讬谞讜 注讜砖讛 诇讞专讘 讻讙讜驻讜 砖诇 讛诪转.22 讗讱 讘谞讜讙注 诇讟讜诪讗转 讛讞专讘 讬砖 诇讜诪专 讘讗诪转 砖转讜诇讚讜转讬讛谉 讻讬讜爪讗 讘讛谉 讜讗注"驻 砖讛讻讛谉 讗讬谞讜 诪讜讝讛专 诪诇谞讙讜注 讘讞专讘 讟诪讗.23
讙诪'. 诪"砖 拽专谉 讚讻讜讜谞转讜 诇讛讝讬拽. 注诇讬谞讜 诇注讬讬谉 讘讚讬谉 讛拽专谉 - 讛讗诐 讬住讜讚讜 讛讜讗 诪讝讬拽 砖讻讜讜谞转讜 诇讛讝讬拽 讗讜 诪讝讬拽 砖讛讝讬拽 讻砖讛讜讗 诪砖讜谞讛. 驻砖讟讜转 讛讙诪专讗 砖诇驻谞讬谞讜 诪讜专讛 砖讬住讜讚 讞诇讜转 讚讬谉 拽专谉 讛讜讗 讻讜讜谞讛 诇讛讝讬拽.
讗讘诇 诪住讜讙讬讗 讚诇拽诪谉 (讟讜:) 讜讝"诇 讛讗讬 讻诇讘讗 讚讗讻诇 讗讬诪专讬 讜砖讜谞专讗 讚讗讻诇讛 转专谞讙讜诇讗 诪砖讜谞讛 讛讜讗 讜诇讗 诪讙讘讬谞谉 讘讘讘诇 注讻"诇, 诪砖诪注 砖讗祝 诪讝讬拽 砖讗讬谉 讻讜讜谞转讜 诇讛讝讬拽 (讚讛讻诇讘讗 讜讛砖讜谞专讗 讗讜讻诇讬诐 讗转 讛讚讘专 讛谞讬讝拽 诪砖讜诐 砖诪转讻讜讜谞讬诐 诇讬讛谞讜转 讜诇讗 讻讚讬 诇讛讝讬拽) 讗诐 诪注砖讛 谞讝拽讜 诪砖讜谞讛 讛专讬 讛讜讗 拽专谉 (讜讻诪讘讜讗专 讘转讜住' 砖诐 讚"讛 讜讛砖转讗), 讜爪"注 讘住转讬专转 讛住讜讙讬讜转.
讜讛谞讛 砖谞讬谞讜 讘诪砖谞讛 讚诇拽诪谉 (讚祝 讟讜:) 讜讝"诇 讛讝讗讘 讜讛讗专讬 讜讛讚讜讘 讜讛谞诪专 讜讛讘专讚诇住 讜讛谞讞砖 讛专讬 讗诇讜 诪讜注讚讬谉 注讻"诇. 诪讝讬拽讬诐 讗诇讛 讗讜专讞讬讬讛讜 诇讛讝讬拽 讜讻讜讜谞转诐 诇讛讝讬拽. 讜讘转讜住' (讟讝 讗 讚"讛 讜讛谞讞砖 讜讻讜') 讻转讘讜 讜讝"诇 诇讗讜 讘讻诇 注谞讬谞讬 讛讬讝拽 讞砖讬讘讬 诪讜注讚讬诐 讗诇讗 讻诇 讗讞讚 讘诪讬讚讬 讚讗讜专讞讬讛 讻讙讜谉 砖讘讗 讝讗讘 讜讟专祝 讻讜' 讗讘诇 讘诪讬讚讬 讚诇讗讜 讗讜专讞讬讛 讻讜' 诇讗 讛讜讜 诪讜注讚讬诐 讗诇讗 诪砖诇诪讬诐 讞爪讬 谞讝拽. 讜讘诪讬讚讬 讚讗讜专讞讬讬讛讜 讚诪砖诇诐 谞"砖 讛讬讬谞讜 讚讜拽讗 讘讞爪专 讛谞讬讝拽 讗讘诇 讘专讛"专 驻讟讜专 讚讛讜讬 砖谉 讘专讛"专 讻讜' 讜讗驻讬' 谞讞砖 砖讗讬谉 谞讛谞讛 诪谞砖讬讻转讜 讻讜' 诪"诪 讻讬讜谉 讚讗讜专讞讬讛 讘讛讻讬 讛讜讬 讻诪讜 专讙诇 讜驻讟讜专 讘专讛"专 讜诇讗 讛讜讬 讻诪讜 拽专谉 讘转专 讚讗讬讬注讚 讗注"讙 讚诪转讻讜讬谉 诇讛讝讬拽 讜讻讜' 注讻"诇. 讛转讜住' 拽讘注讜 诇讛诇讻讛 砖讞诪砖转 讛诪讝讬拽讬谉 讚诪转谞讬' 讛诪讜注讚讬诐 诪转讞诇转谉 讞讬讬讘讬诐 诪讚讬谉 砖谉 讜专讙诇 讜诇讗 诪讚讬谉 拽专谉. 讜讗注"驻 砖讻讜讜谞转诐 诇讛讝讬拽 诪"诪 诪讗讞专 讚讗讜专讞讬讬讛讜 讘讛讻讬 讗讬谞诐 拽专谉 讻讬 讛拽讜讘注 诪讝讬拽 讚拽专谉 讛讜讗 砖诪砖讜谞讛. 谞"诪 诇专讛"专 砖讛专讬 拽专谉 讞讬讬讘 讘专讛"专 讜讗讬诇讜 砖谉 讜专讙诇 驻讟讜专讬诐.
讛专诪讘"诐 讞讜诇拽 注诇 转讜住'. (注讬讬谉 讘驻"讗 诪讛诇' 谞讝拽讬 诪诪讜谉 讛诇"讜 讘讛"讛 讜讘诇"诪 砖诐) 诇专诪讘"诐 诪讝讬拽讬诐 讗诇讜 讛诪讜注讚讬诐 诪转讞诇转谉 诪砖诇诪讬诐 谞"砖 讗驻讬诇讜 讛讝讬拽讜 讘专讛"专 砖讻谉 讞讬讬讘讬诐 诪讚讬谉 拽专谉. 诪砖诪注讜转 讚讘专讬 讛专诪讘"诐 砖讗祝 讞讬讜转 砖讚专讻谉 诇讛讝讬拽 讘讻诇诇 拽专谉 诪讗讞专 砖讻讜讜谞转谉 诇讛讝讬拽. 讗讜诇诐 讗讬谉 讘讛谉 讚讬谉 转诐 讜诪讜注讚 讻讬 讚讬谞讬 转诪讜转 讜诪讜注讚讜转 转诇讜讬讬诐 讘诪讝讬拽 讚诪砖讜谞讛, 砖转诐 诪砖讜谞讛 诪砖诇诐 讞爪讬 谞讝拽 讜讻砖讛讝讬拽 讙' 驻注诪讬诐 讗讜专讞讬讛 诇讛讝讬拽 诪砖诇诐 谞"砖, 讜讗诇讜 讛诪讝讬拽讬诐 砖讚专讻诐 诇讛讝讬拽 转诪讬讚 诪砖诇诪讬诐 诪讬讚 谞"砖.24 讜讬讜爪讗 诇驻讬"讝 砖注讬拽专 讛拽讜讘注 砖诇 讞诇讜转 砖诐 拽专谉 讛讜讗 讛讻讜讜谞讛 诇讛讝讬拽, 讜诪砖讜谞讛 讜讚讬谞讬 转诪讜转 讜诪讜注讚讜转 讗讬谞诐 诪注讻讘讬诐 讘讞诇讜转 讚讬谉 拽专谉, 讚讗祝 诪讝讬拽 砖讻讜讜谞转讜 诇讛讝讬拽 讜讗讜专讞讬讛 讘讛讻讬 讞砖讜讘 拽专谉 讘驻注诐 讛专讗砖讜谞讛.
讻转讘 讛专诪讘"诐 讘驻"讙 诪讛诇' 谞讝拽讬 诪诪讜谉 (讛诇"讝) 讜讝"诇 讞讬讛 砖谞讻谞住讛 诇专砖讜转 讛谞讬讝拽 讜讟专驻讛 讜讗讻诇讛 讘讛诪讛 讗讜 讘砖专 诪砖诇诐 谞讝拽 砖诇诐 砖讝讛 讛讜讗 讚专讻讛 讗讘诇 讻诇讘 砖讗讻诇 讻讘砖讬诐 拽讟谞讬诐 讗讜 讞转讜诇 砖讗讻诇 转专谞讙讜诇讬诐 讙讚讜诇讬诐 讛专讬 讝讛 砖讬谞讜讬 讜诪砖诇诐 讞爪讬 谞讝拽 注讻"诇. 讜诪讚讻诇诇 讛专诪讘"诐 讛讱 讚讬谞讗 讚讻诇讘 砖讗讻诇 讻讘砖讬诐 拽讟谞讬诐 砖诪砖诇诐 讞"谞 讘讚讬谞讬 砖谉 讜诇讗 讘讚讬谞讬 拽专谉 诪砖诪注 砖诇讚注转讜 讛讜讗讬诇 讜讬砖 诇讜 讛谞讗讛 诇讛讝讬拽讜 讜讗讬谉 讻讜讜谞转讜 诇讛讝讬拽 讞讬讬讘 诪砖讜诐 砖谉, 讜注讻"讝 诪砖诇诐 讞爪讬 谞讝拽 讻讬 诪砖讜谞讛 讛讜讗. 讬讜爪讗 砖诇专诪讘"诐 注讬拽专 讞诇讜转 砖诐 砖谉 转诇讜讬 讘讛谞讗讛 诇讛讝讬拽讗 讜注讬拽专 讞诇讜转 砖诐 拽专谉 转诇讜讬 讘讻讜讜谞讛 诇讛讝讬拽 讜诪砖讜谞讛 讛讜讬 讚讬谉 讘注诇诪讗, 讘讬谉 讘砖谉 讜讘讬谉 讘拽专谉, 讚诪讞讬讬讘 讞"谞.25
讜讬砖 诇注讬讬谉 讘砖讬讟转 讛转讜住' 砖讗专讬 讜讝讗讘 讞讬讬讘讬诐 诪砖讜诐 砖谉 讻讬 讞诇讜转 砖诐 讛诪讝讬拽 转诇讜讬' 讘讗讜专讞讬讛 诇讬诇讱 讜诇讛讝讬拽 诇诪讛 讗讬谞讜 讞讬讬讘 拽专谉 诪讜注讚 讗祝 诪砖讜诐 专讙诇 砖讛专讬 讚专讻讜 诇讬诇讱 讜诇讛讝讬拽. 讘砖诇诪讗 诇专诪讘"诐 砖讛拽讜讘注 讛讜讗 讻讜讜谞转讜 诇讛讝讬拽 谞讬讞讗, 讗讱 讗诇讬讘讗 讚讛转讜住' 砖转诇讜讬 讘讚专讻讜 诇讛讝讬拽 诪"砖 拽专谉 诪讜注讚 诪专讙诇.
讗讱 诇驻讬 讛诪讘讜讗专 诇拽诪谉 (讚祝 讚.) 讜讝"诇 讜讻讬 砖讜专 讚专讻讜 诇讛讝讬拽, 讻讬讜谉 讚讗讬讬注讚 讗讜专讞讬讛 讛讜讗 注讻"诇, 诪住转讘专 砖诇讚专讻讜 诇讛讝讬拽 讬砖 砖转讬 诪砖诪注讜讬讜转: 讘砖谉 讜专讙诇 讚专讻讜 诇讛讝讬拽 讛讬讬谞讜 砖诪讝讬拽讬诐 转诪讬讚. 诪讗讬讚讱 讘拽专谉 诪讜注讚 讚专讻讜 诇讛讝讬拽 专"诇 砖讗诐 讬讝讬拽 讗讬谞讜 诪砖讜谞讛, 讗讱 注讻"讝 讗讬谉 讚专讻讜 诇讛讝讬拽 转诪讬讚 讻诪讜 砖谉 讜专讙诇. 诇驻讬讻讱 拽专谉 诪讜注讚 诪讛讜讜讛 讞诇讜转 砖诐 讗讘 讘驻谞讬 注爪诪讜 讜讗讬谞讜 讻诇讜诇 讘砖谉 讜专讙诇.
注讬讬谉 讘专讗"砖 (驻"拽 住讬' 讗') 砖讻' 讜讝"诇 砖谉 讜专讙诇 驻讟讜专讬谉 讘专讛"专 讚讗讜专讞讬讛 讛讜讗 (讻谉 讻转讘 讛专讬"祝). 转诪讬讛 诇讬 诪讛 讛讜爪专讱 诇驻专砖 讟注诪讗 讚驻讟讬专讬 诪砖讜诐 讚讗讜专讞讬讬讛讜 讛讜讗 讛讗 拽专讗 讻转讬讘 讜讘注专 讘砖讚讛 讗讞专 讜讚专砖讬谞谉 讜诇讗 讘专讛"专. 讜讗驻砖专 砖讘讗 诇驻专砖 讟注诐 讛驻住讜拽 诇诪讛 驻讟专转讜 转讜专讛 讘专讛"专 诇驻讬 砖讚专讻讜 诇讬诇讱 讘专讛"专 讜讗"讗 砖讬诇讻讜 讛讘注诇讬诐 讗讞专讬讛谉 转诪讬讚. 讗讘诇 拽专谉 讞讬讬讘转 讘专讛"专 讗注"驻 砖讚专讻讜 诇讬诇讱 砖诐 讚讻讬讜谉 讚讗讬讬注讚 讜讬讜讚注 砖讛讜讗 谞讙讞谉 讛讜"诇 诇诪专讬讛 诇谞讟讜专讬讛 讜讻讜' 讜谞"诪 诪讟注诐 讝讛 砖讗诐 讛讬讛 注抓 讗专讜讱 诪讜谞讞 诪拽爪转讜 讘专讛"专 讜诪拽爪转讜 讘专讛"讬 讜讚专住讛 注诇讬讜 讘专讛"专 讜砖讘专讛 讘专讛"讬 讻诇讬诐 讻讬讜谉 砖讚专讻讛 诇讬诇讱 讜诇讚专讜住 注诇讬讜 驻讟讜专讬谉 注讻"诇. 讛专讬"祝 讘讬讗专 砖讛转讜专讛 驻讟专讛 砖谉 讜专讙诇 讘专讛"专 诪砖讜诐 砖讚专讱 讛讘讛诪讜转 诇讬诇讱 砖诐 讜诇讛讝讬拽 讜诇讗 讛讟讬诇讛 讛转讜专讛 注诇 讛讘注诇讬诐 讞讜讘转 砖诪讬专讛 讘专讛"专 讻讬 讗"讗 砖讬诇讻讜 讗讞专讬讛谉 砖诐 转诪讬讚. 讜讗讬诇讜 诇拽专谉 诇讗 谞转谞讛 讛转讜专讛 专砖讜转 诇讛讝讬拽 讘专讛"专. 讞讜讘转 砖诪讬专讛 讞诇讛 注诇 讛讘注诇讬诐 诇砖诪讜专 讗转 讘讛诪转诐 诪诇讛讝讬拽 讘讻讜讜谞讛 讘专讛"专. 诇驻讬"讝 讬住讜讚 讛驻讟讜专 砖诇 砖谉 讜专讙诇 讘专讛"专 讛讜讗 讛专砖讜转 诇诇讻转 砖诐 讻讚专讻诐 讜诇讛讝讬拽 讜讗讬诇讜 诇拽专谉 讗讬谉 砖诐 专砖讜转. 谞"诪 讘讘讛诪讛 砖讚专讻讛 注诇 注抓 讗专讜讱 讘专讛"专 讜砖讛讝讬拽讛 讘专讛"讬 砖驻讟讜专 诪讗讞专 砖讬砖 诇讘讛诪讛 专砖讜转 诇诇讻转 讘专讛"专 讜讗注"驻 砖讛谞讝拽 注爪诪讜 谞注砖讛 讘专砖讜转 讛谞讬讝拽.
讙诐 讛专诪讘"诐 讛讘讬讗 讗转 讟注诐 讛专讬"祝 讘驻讟讜专 砖谉 讜专讙诇 讘专讛"专 讘驻"讗 诪讛诇' 谞"诪 (讛诇"讞) 讜讝"诇 讛讝讬拽讛 讘专讛"专 讜讻讜' 讗诐 讘砖谉 讜专讙诇 讛讝讬拽讛 讻讚专讻讛 讛专讬 讝讛 驻讟讜专 诪驻谞讬 砖讬砖 诇讛 专砖讜转 诇讛诇讱 讻讗谉 讜讻讗谉 讜讚专讱 讛讘讛诪讛 诇讛诇讱 讜诇讗讻讜诇 讻讚专讻讛 讜诇砖讘专 讘讚专讱 讛讬诇讜讻讛 注讻"诇. 注讜讚 讻转讘 砖诐 (讛诇"讝) 讜讝"诇 讻诇 诪讜注讚 诪砖诇诐 谞讝拽 砖诇诐 讻讜' 讜讻诇 转诐 诪砖诇诐 讞爪讬 谞讝拽 诪讙讜驻讜 讻讜' 讗讘诇 讗诐 谞讻谞住 讛谞讬讝拽 诇专砖讜转 讛诪讝讬拽 讜讛讝讬拽转讛讜 讘讛诪转讜 砖诇 讘注诇 讛讘讬转 讛专讬 讝讛 驻讟讜专 注诇 讛讻诇, 砖讛专讬 讛讜讗 讗讜诪专 诇讜 讗讬诇讜 诇讗 谞讻谞住转 诇专砖讜转讬 诇讗 讛讙讬注 诇讱 讛讬讝拽 讜讛专讬 诪驻讜专砖 讘转讜专讛 讜砖诇讞 讗转 讘注讬专讛 讜讘注专 讘砖讚讛 讗讞专 注讻"诇. 讜转诪讛 注诇讬讜 讛专诪"讗 (讞讜"诪 住讬' 砖驻"讟 住注讬祝 讬') 讜讝"诇 讜爪"注 讚诪拽专讗 讝讛 讘砖谉 讜专讙诇 讛讜讗 讚讻转讬讘 诇驻讟专谉 讘专砖讜转 砖谞讬讛诐 讗讘诇 讘专砖讜转 讛诪讝讬拽 讚驻讟讜专 讗驻讬诇讜 讘拽专谉 讗讬谉 注谞讬谉 诪拽专讗 讝讛 讟注诐 讗诇讬讜 讗诇讗 讚驻讟讜专 诪讻讞 讚讗"诇 讗讬诇讜 诇讗 谞讻谞住转 讻讜' 讜讛讗 讚驻讟讜专 讘专砖讜转 讛诪讝讬拽 讚讜拽讗 砖谞讻谞住 砖诇讗 讘专砖讜转 讗讘诇 谞讻谞住 讘专砖讜转 讻讙讜谉 驻讜注诇讬诐 讛谞讻谞住讬谉 诇转讘讜注 砖讻专谉 讜谞讙讞谉 砖讜专讜 砖诇 讘注讛"讘 讞讬讬讘 注讻"诇. 讜谞专讗讛 讚讛专诪讘"诐 讛讜诇讱 讘砖讬讟转 讛专讬"祝 砖讛驻住讜拽 讙讬诇讛 诇谞讜 砖讬砖 专砖讜转 诇砖谉 讜专讙诇 诇诇讻转 讻讚专讻诐 讘专讛"专 讜诇讛讝讬拽 讻讬 讛讘注诇讬诐 驻讟讜专讬诐 诪诇砖讜诪专诐 砖诐, 讜讗讬诇讜 讘专砖讜转 讛谞讬讝拽 砖讗讬谉 诇讛诐 专砖讜转 诇诇讻转 讞讬讬讘讬诐 讛讘注诇讬诐 诇砖讜诪专诐. 讜讛"讛 讘拽专谉 讘专砖讜转 讛诪讝讬拽, 讛讜讗讬诇 讜讛砖讜专 讘专砖讜转 讘注诇讬讜 讜讛谞讬讝拽 谞讻谞住 砖诇讗 讘专砖讜转 驻讟讜专讬诐 讛讘注诇讬诐 诪砖诪讬专转 砖讜专诐, 讜诇驻讬讻讱 讻砖讛讝讬拽 拽专谉 讘专砖讜转 讛诪讝讬拽 驻讟讜专. 讗讬谉 讛驻讟讜专 讘专砖讜转 讛诪讝讬拽 驻讟讜专 诪讬讜讞讚 讚拽专谉 讗诇讗 讗讜转讜 讛驻讟讜专 砖诇 砖谉 讜专讙诇 讘专讛"专 - 讻诇讜诪专 驻讟讜专 砖诪讬专讛 讻砖讛诪讝讬拽 讘专砖讜转.
讗诇讬讘讗 讚讛谞"诇 诪讜住讘专 诇诪讛 讛专诪讘"诐 诇讗 驻讬专砖 讻砖讬讟转 讘注诇讬 讛转讜住' 讘讚讬谉 讞诪砖转 讛诪讝讬拽讬谉 讛诪讜注讚讬诐 诪转讞讬诇转谉. 讛专讬 诪讝讬拽讬谉 讗诇讜 讻讜讜谞转诐 诇讛讝讬拽 诪转讞讬诇转 讘专讬讬转谉 讜讗讬谉 专砖讜转 诇讻讗诇讛 诇讛讝讬拽 讘讻讜讜谞讛 讘专讛"专. 讛转讜专讛 诪转讬专讛 诇讘注诇讬诐 诇转转 诇讘讛诪转诐 诇诇讻转 讻讚专讻谉 讜诇讗讻讜诇 诇讛谞讗转谉 讘专讛"专 讗讘诇 诇讗 诇转转 诇诪讝讬拽讬诐 诪转讞讬诇转 讘专讬讬转谉 砖讬讝讬拽讜 砖诐 讘讻讜讜谞讛. 诪砖讜诐 讻讱 住讜讘专 讛专诪讘"诐 砖讞诪砖转 讛诪讝讬拽讬诐 讞讬讬讘讬诐 诇砖诇诐 谞"砖 讘专讛"专 砖讻谉 讛驻讟讜专 讚讗讜专讞讬讬讛讜 讘讛讻讬 讜专砖讜转 讛讛诇讬讻讛 讘专讛"专 砖讬砖 诇砖谉 讜专讙诇 讚注诇诪讗 诇讗 讞诇.26
讜讬讜爪讗 诇驻讬"讝 砖讛转讜住' 讞讜诇拽讬诐 注诇 讛专讬"祝 讜讛专诪讘"诐 讜诇讚注转诐 讗讬谉 住讘专讛 讘驻讟讜专 讚砖谉 讜专讙诇 讘专讛"专 讗诇讗 讙讝讬讛"讻. 讜讘讻谉 讗祝 讛诪讝讬拽讬诐 讛诪讜注讚讬诐 诪转讞讬诇转 讘专讬讬转谉 砖讚专讻诐 诇讛讝讬拽 讘讻讜讜谞讛 驻讟讜专讬诐 讘专讛"专 注"驻 讙讝讬讛"讻.
住讬讻讜诐 讛讚讘专讬诐: 讗诇讬讘讗 讚讛转讜住' 注讬拽专 讛拽讜讘注 讚拽专谉 讛讜讗 砖诪砖讜谞讛 讘驻注诐 讛专讗砖讜谞讛 讜讛讜讬 转诐 讜讗讞"讻 讻砖讛讝讬拽 讙' 驻注诪讬诐 谞注砖讛 诇诪讜注讚. 讜讗讬诇讜 讛诪讝讬拽讬诐 砖讚专讻诐 诇讛讝讬拽 诪转讞讬诇转 讘专讬讬转诐 讻诇讜诇讬诐 讘砖谉 讜专讙诇. 诇注讜诪转 讝讗转 诇驻讬 讛专诪讘"诐 注讬拽专 讛拽讜讘注 讚拽专谉 讛讜讗 讻讜讜谞转讜 诇讛讝讬拽 讜诇驻讬讻讱 讗祝 讛诪讝讬拽讬诐 讛诪讜注讚讬诐 诪转讞讬诇转 讘专讬讬转诐 讻诇讜诇讬诐 讘拽专谉.
诇驻讬 讝讛 讘讬讗讜专 讛讙诪专讗 诇诪注诇讛 讜讝"诇 讗讘诇 讘诪讞讜讘专转 讗讬诪讗 讻讜诇讛 诪讜注讚转 讛讬讗 注讻"诇 讬讛讬讛 转诇讜讬 讘砖讬讟讜转 讛砖讜谞讜转 砖诇 讛专诪讘"诐 讜讛转讜住'. 诇讚注转 讛专诪讘"诐 专"诇 砖转讛讬讛 拽专谉 诪讜注讚 诪转讞讬诇转讜 讜砖讬砖诇诐 谞"砖 讘驻注诐 专讗砖讜谞讛 讘专讛"专. 讗诇讬讘讗 讚转讜住' 专"诇 砖诪讗讞专 砖讗讬谞讛 诪砖讜谞讛 转讛讬讛 讞讬讬讘转 诪讚讬谉 专讙诇 讜驻讟讜专讛 讘专讛"专.27
转讜住' 讚"讛 讜诪讬诇转讗 讗讙讘 讗讜专讞讬讛 拽诪"诇. 讝"诇 讜讗驻讬诇讜 诇专讘 驻驻讗 讚讗诪专 诇拽诪谉 讻讜' 讚诪讜注讚 诇讗讚诐 住转诪讗 诇讗 讛讜讬 诪讜注讚 诇讘讛诪讛 讛讬讬谞讜 讚讜拽讗 砖谞讙讞 讙' 讘谞讬 讗讚诐 讜讻讜' 讗讘诇 谞讙讞 讗讚诐 讜砖讜专 讜讞诪讜专 讚讛讜讬 讙' 诪讬谞讬诐 讛讜讬 诪讜注讚 诇讻诇 讜讻讜' 注讻"诇.
讛讘讞谞转诐 诪转讘讗专转 注"驻 讛诪讜讘讗 讘诪住' 讬讘诪讜转 (讚祝 住讚:) 讚讛诇讻讛 讻专讘讬 讚讘转专讬 讝讬诪谞讗 讛讜讬 讞讝拽讛 诇注谞讬谉 谞讬砖讜讗讬谉 (诇注谞讬谉 拽讟诇谞讬转) 讜诪诇拽讬讜转 (诇注谞讬谉 讻讬驻讛) 讜讗讬诇讜 讘讜讜住转讜转 讜讘砖讜专 讛诪讜注讚 爪专讬讻讬诐 讙' 驻注诪讬诐, 讜讘转讜住' 砖诐 (讚祝 住讛. 讚"讛 讜砖讜专 讛诪讜注讚) 讻转讘讜 砖讗驻讬诇讜 专讘讬 注爪诪讜 诪讜讚讛 讚砖讜专 讛诪讜注讚 爪专讬讱 讙' 驻注诪讬诐 讜讻讚讻转讬讘 讘拽专讗. 讜谞专讗讛 砖讬砖谞谉 砖转讬 讛诇讻讜转 讘讞讝拽讜转: 讗) 讛诇讻讛 砖诇 讘讬专讜专; 讜讘) 讛诇讻讛 砖诇 讞诇讜转 砖诐. 专讘讬 住讜讘专 砖讘转专讬 讝讬诪谞讬 讛讜拽讘注 讛讘讬专讜专, 讗讘诇 讞诇讜转 讛砖诐 讗讬谞讛 讞诇讛 讗诇讗 注诐 讙' 驻注诪讬诐. 诪砖讜诐 讻讱 讘转专讬 讝讬诪谞讬 讛讜讬 讞讝拽讛 诇拽讟诇谞讬转 讜诇讻讬驻讛 - 诇谞砖讜讗讬谉 讜诇诪诇拽讜转 - 砖讻谉 讚讬谞讬诐 讗诇讜 转诇讜讬讬诐 讘讘讬专讜专 讘诇讘讚. 诪讗讬讚讱 讚讬谞讬 讜讜住转讜转 讜砖讜专 讛诪讜注讚 讘谞讜住祝 诇讞讝拽转 讘讬专讜专 讟注讜谞讬诐 讛诐 讞诇讜转 砖诐. 讜讻讚讬 砖转讞讜诇 讞诇讜转 讛砖诐 讚讜讜住转 讗讜 讞诇讜转 讛砖诐 讚诪讜注讚 讘砖讜专 爪专讬讻讬诐 讙' 驻注诪讬诐 诪砖讜诐 讙讝讬讛"讻 讘驻专砖讬讜转 讛转讜专讛 讚砖讜专 讛诪讜注讚 讜讚讜讜住转讜转.
讘讛转讗诐 诇讻讱 讬讜爪讗 砖讘讛注讚讗转 砖讜专 讛诪讜注讚 诪转讛讜讜讬诐 砖谞讬 注谞讬讬谞讬诐: 讗) 讘讬专讜专 砖讟讘注 讛砖讜专 诇讛讬讜转 谞讙讞谉; 讘) 讞诇讜转 砖诐 诪讜注讚 讞诇讛 讘砖讜专 注驻"讬 讙讝讬讛"讻.
诇驻讬 讛谞"诇 诪讘讜讗专讬诐 讻诪讛 注谞讬谞讬诐:
讗) 讛谞讛 诪讜讘讗 讘住讜讙讬讗 讘专讬砖 驻' 讞讝拽转 讛讘转讬诐 (讘"讘 讚祝 讻讞.) 讘砖诐 专' 讬讜讞谞谉 讜讝"诇 砖诪注转讬 诪讛讜诇讻讬 讗讜砖讗 砖讛讬讜 讗讜诪专讬诐 诪谞讬谉 诇讞讝拽讛 讙' 砖谞讬诐 诪砖讜专 讛诪讜注讚 诪讛 砖讜专 讛诪讜注讚 讻讬讜谉 砖谞讙讞 讙' 谞讙讬讞讜转 讛驻讱 诇讬' 诪讞讝拽转 转诐 讜拽诐 诇讬讛 讘讞讝拽转 诪讜注讚 讛"谞 讻讬讜谉 讚讗讻诇讛 转诇转 砖谞讬谉 谞驻拽 诇讬讛 诪专砖讜转 诪讜讻专 讜拽讬讬诪讗 诇讛 讘专砖讜转 诇讜拽讞 注讻"诇. 讜讛讙诪' 砖讜讗诇转 讜讝"诇 讗讬 诪讛 砖讜专 讛诪讜注讚 注讚 谞讙讬讞讛 专讘讬注讬转 诇讗 诪讬讞讬讬讘 讛"谞 注讚 砖谞讛 专讘讬注讬转 诇讗 拽讬讬诪讗 讘专砖讜转讬讛. 讜诪转专抓 讜讝"诇 讛讻讬 讛砖转讗 讛转诐 诪讻讬 谞讙讞 砖诇砖 谞讙讬讞讜转 讛讜讬 诪讜注讚 讜讗讬讚讱 讻讬 诇讗 谞讙讞 诪讗讬 诇砖诇诐 讛讻讗 讻讬讜谉 讚讗讻诇讛 转诇转 砖谞讬 拽讬讬诪讗 诇讛 讘专砖讜转讬讛, 注讻"诇. 讜砖讜讘 砖讜讗诇转 讛讙诪' 讜讝"诇 讗诇讗 诪注转讛 讞讝拽讛 砖讗讬谉 注诪讛 讟注谞讛 转讬讛讜讬 讞讝拽讛 讜讻讜' 注讻"诇. 讜诇驻讜诐 专讬讛讟讗 讛住讜讙讬讗 转诪讜讛讛 讻讬 诪讛讬 讛砖讬讬讻讜转 讘讬谉 讚讬谉 讞讝拽转 拽专拽注讜转 讘讙' 砖谞讬诐 诇讚讬谉 砖讜专 讛诪讜注讚 讚讙' 谞讙讬讞讜转.
讜谞专讗讛 砖诪爪讚 讚讬谉 讞讝拽讛 讘转讜专转 讘讬专讜专 讗讬谉 诇讚诪讜转 讗转 砖谞讬 讛讚讘专讬诐 砖讻谉 砖谞讬 讛讘讬专讜专讬诐 砖讜谞讬诐 诇讞诇讜讟讬谉. 讗诪谞诐 讛讜诇讻讬 讗讜砖讗 讛砖讜讜 讗转 讛讚讬谞讬诐 诇注谞讬谉 讞诇讜转 讛砖诐. 讻砖诐 砖讘讙' 谞讙讬讞讜转 讞诇 注驻"讬 讙讝讛"讻 砖诐 诪讜注讚 讘砖讜专, 讻诪讜"讻 讙' 砖谞讬诐 拽讜讘注讜转 讞诇讜转 讛砖诐 讚诪讜讞讝拽 讜讘注诇讬诐 讚拽专拽注.
诇讗讜专 讝讛 谞讬转谉 诇讘讗专 讗转 砖转讬 讛拽讜砖讬讜转 讛专讗砖讜谞讜转 砖讘住讜讙讬讗: 讗) 诇诪讛 诇讗 谞爪专讬讱 砖谞讛 专讘讬注讬转 诇讞讝拽讛 讘拽专拽注. 讛"讗 讛讙诪' 住讘专讛 砖讗注"驻 砖讘驻注诐 讛砖诇讬砖讬转 诪转讘专专 砖讛砖讜专 谞讙讞谉 讗讱 讛砖诐 讚诪讜注讚 砖讘砖讜专 讞诇 讚讜拽讗 讘驻注诐 讛专讘讬注讬转. 讛专讗讬讬讛 诇讻讱 讻讬 讘驻注诐 讛砖诇讬砖讬转 讗讬谞讜 诪砖诇诐 讗诇讗 讞爪讬 谞讝拽 讘诇讘讚, 讜讗讬诇讜 讛讬讛 讞诇 讗讝 讛砖诐 诪讜注讚 讛讬讛 诪砖诇诐 谞"砖. 讜讬讜爪讗 砖讛砖诐 诪讜注讚 讞诇 讻砖谞讙讞 讘驻注诐 讛专讘讬注讬转 讜诪讞讬讬讘讜 注诇 讗讜转讛 讛谞讙讬讞讛 谞"砖. 讜诇讻谉 讟讜注谞转 讛讙诪专讗 讚讛"讛 讘讞讝拽转 拽专拽注讜转 讘讚讬谉 讛讜讗 砖讬讞讜诇 讛砖诐 讚诪讜讞讝拽 讜讘注诇讬诐 专拽 讘砖谞讛 讛专讘讬注讬转. 诇驻讬 诪讛诇讱 讝讛 诪讜讘谞转 讗祝 讛拽讜砖讬讗 讛砖谞讬讛 砖讞讝拽讛 转讜注讬诇 讘诇讬 讟注谞讛 - 讻诇讜诪专 诪讛专讗讜讬 砖讛砖诐 讚诪讜讞讝拽 讜讘注诇讬诐 讘拽专拽注 讬讞讜诇 讗祝 讘诇讬 讟注谞讛. 诇讘讬专讜专 讘注讬谞谉 讟注谞讛. 讗讜诇诐 诪讗讞专 砖诇驻讬 讛讜诇讻讬 讗讜砖讗 讞诇 讛砖诐 诪讜讞讝拽 讜讘注诇讬诐 讘拽专拽注 讻诪讜 讞诇讜转 讛砖诐 砖诇 诪讜注讚 砖讞诇 讘砖讜专 讛讬讛 讘讚讬谉 砖讛砖诐 诪讜讞讝拽 讬讞讜诇 讘拽专拽注 讘诇讬 讟注谞讛 讜讘讬专讜专 讻诇诇 讗诇讗 诪注爪诪讜 讜讻诪讜 砖诐 诪讜注讚 讘砖讜专, 讜注讬讬"砖 讘讛诪砖讱 讛住讜讙讬讗 讜讗讻诪"诇.
讘) 诇拽诪谉 (讚祝 讻讙: 转讜住' 讚"讛 讜诇讗 讬砖诪专谞讜 讜讻讜') 诪讘讬讗讬诐 讛转讜住' 讘' 讚讬注讜转 讘专砖"讬 讗诐 砖讜专 诪讜注讚 诪砖诇诐 谞"砖 讘驻注诐 讛砖诇讬砖讬转 讗讜 专拽 讘驻注诐 讛专讘讬注讬转. 讜谞专讗讛 砖讛讻诇 诪讜讚讬诐 砖讘驻注诐 讛砖诇讬砖讬转 诪转讘专专 砖讛砖讜专 谞讙讞谉. 讗诇讗 砖讞诇讜拽讜转 讘' 讛讚讬注讜转 讘谞讜讙注 诇砖注转 讞诇讜转 讛砖诐 砖诇 诪讜注讚 - 讗诐 讛讜讗 讞诇 讘驻注诐 讛砖诇讬砖讬转 讜诇讻谉 诪砖诇诐 谞"砖 讘驻注诐 讙', 讗讜"讚 讞诇 讘驻注诐 讛专讘讬注讬转 讜讗讬谞讜 诪砖诇诐 谞"砖 注讚 讛驻注诐 讛专讘讬注讬转.
讘讻讱 诪讜住讘专转 讙诐 讛讚讬注讛 讛专讗砖讜谞讛 砖讘转讜住' 讚讬讚谉. 讘讙诪' 诪讘讜讗专 砖诪讜注讚 诇讗讚诐 讛讜讬 诪讜注讚 诇讘讛诪讛 讜诇讗 诇讛讬驻讱 诪讞诪转 讙讝讬讛"讻 讚讻讬 讬讙讞 讜讻讬 讬讙祝. 讜谞专讗讛 讚转讜住' 诪驻专砖讬诐 讚讚讬谉 讝讛 砖诪讜注讚 诇讗讚诐 讛讜讬 诪讜注讚 诇讘讛诪讛 讗诇讬讘讗 讚专讘 驻驻讗 讛讜讗 诇讙讘讬 讞诇讜转 讛砖诐 诪讜注讚 砖讘砖讜专. 讞诇讜转 讛砖诐 诪讜注讚 诇讗讚诐 讻讜诇诇转 讞诇讜转 砖诐 诪讜注讚 诇讘讛诪讛 - 讗讘诇 诇讗 诇讛讬驻讱. 讗诪谞诐 讛诪讜注讚讜转 诇讗讚诐 讗讬谞讛 诪讘专专转 砖讛讘讛诪讛 讛驻讻讛 诇讛讬讜转 谞讙讞谉 诇讘讛诪讛, 诇讻谉 讻砖谞讙讞 讙' 讘谞"讗 讗讬谞讜 诪讜注讚 诇讘讛诪讛 砖讻谉 讞住专 讘讘讬专讜专 讚讛讜讬 谞讙讞谉 诇讘讛诪讜转. 讜讗讬诇讜 讻砖谞讙讞 讗讚诐 砖讜专 讜讞诪讜专 诪讗讞专 砖谞讙讞 讙' 诪讬谞讬诐 讬砖 讘讬专讜专 讚讛讜讬 诪讜注讚 诇讬讙讞 讛讻诇.
讗祝 砖讬讟转 专' 诪谞讞诐 讘住讜驻谉 砖诇 讛转讜住' 诪转驻专砖转 注驻"讬 讚专讱 讝讜. 讜讝"诇 讜讛"专 诪谞讞诐 驻讬' 讚讛"拽 诪讜注讚 诇讗讚诐 砖讛讬讛 诪讜注讚 诇讻诇 讜讞讝专 讘讜 诪讘讛诪讛 讜谞砖讗专 诪讜注讚 诇讗讚诐 讛讜讬 诪讜注讚 诇讘讛诪讛 讚讞讝专讛 讚讘讛诪讛 诇讗讜 讞讝专讛 讛讬讗 讗讘诇 诪讜注讚 诇讻诇 讜讞讝专讛 诪讗讚诐 诇讗 讛讜讬 诪讜注讚 诇讗讚诐 讚讞讝专讛 讚讗讚诐 讞讝专讛 讛讬讗 注讻"诇. 住讜讘专 砖讻砖讛讬讛 诪讜注讚 诇讻诇 讜讞讝专 讘讜 诪讘讛诪讛 讛讜驻拽注 讛讘讬专讜专 砖诪讜注讚 诇谞讙讜讞 讘讛诪讜转, 讘讻诇 讝讗转 讛讜讗讬诇 讜谞砖讗专 讘讬讛 讞诇讜转 砖诐 诪讜注讚 诇讗讚诐 注讚讬讬谉 谞讞砖讘 诪讜注讚 诇讘讛诪讛. 讜讟注诪讜 诪砖讜诐 砖讘讞诇讜转 讛砖诐 砖诇 诪讜注讚 诇讗讚诐 讻诇讜诇讛 讞诇讜转 讛砖诐 诪讜注讚 诇讘讛诪讛. 讗诇讗 砖讘转讞讬诇讛 讝拽讜拽讬诐 诇砖谞讬 讚讬谞讬诐: 讗) 讘讬专讜专; 讘) 讞诇讜转 砖诐 讻讚讬 诇拽讘讜注 讚讬谉 诪讜注讚, 讜诪砖讜"讛 诪诇讻转讞讬诇讛 讞讬讬讘 诇讬讙讞 专拽 讘讛诪讜转 砖诇砖 驻注诪讬诐 讻讬 讛诪讜注讚讜转 诇讘讛诪讜转 诪转讘专专转 讚讜拽讗 注诐 讘讛诪讜转. 讗讜诇诐 诪砖谞注砖讛 诪讜注讚 诇讻诇, 讻讚讬 诇注拽讜专 讗转 讚讬谉 讛诪讜注讚 讗驻讬诇讜 诇讘讛诪讜转 讗谞讜 诪爪专讬讻讬诐 讞讝专讛 诪砖谞讬 讛讚讘专讬诐 - 诪讘讬专讜专 讚讛注讚讗讛 讜诪讞诇讜转 讛砖诐 砖诇 讛注讚讗讛. 讜讘讞诇讜转 砖诐 诪讜注讚 诇讗讚诐 谞讻诇诇转 诪讜注讚讜转 诇讘讛诪讛, 讜诇驻讬讻讱 讻诇 讝诪谉 砖诇讗 讞讝专 讘讜 诪讗讚诐 讛讜讬 讘讜 砖诐 诪讜注讚 诇讘讛诪讛 讜诪砖诇诐 谞"砖 讗祝 注诇 讘讛诪讜转.28
讘.
谞转讘讗专 诇拽诪谉 (讚祝 诇讝.) 砖诇讚注转 专讘 讝讘讬讚 诪讜注讚 诇诪讬谞讜 讛讜讬 诪讜注讚 诇砖讗讬谞讜 诪讬谞讜, 讜诪讜注讚 诇讗讚诐 讛讜讬 诪讜注讚 诇讘讛诪讛, 讜诇专讘 驻驻讗 诪讜注讚 诇诪讬谞讜 讗讬谞讜 诪讜注讚 诇砖讗讬谞讜 诪讬谞讜 讜诪讜注讚 诇讗讚诐 讗讬谞讜 诪讜注讚 诇讘讛诪讛. 讜讘讛诪砖讱 讛住讜讙讬讗 砖诐 讛讜讘讗 砖讗诇讬讘讗 讚专讘 讝讘讬讚 讗诐 讛讬讛 诪讜注讚 诇讗讚诐 讜诪讜注讚 诇讘讛诪讛 讜讞讝专 讘讜 诪讘讛诪讛 砖讞讝专转 讘讛诪讛 砖诪讛 讞讝专讛 讜谞砖讗专 诪讜注讚 诇讗讚诐 讜诇讗 诇讘讛诪讛. 讜讗讬诇讜 诇专讘 驻驻讗 诪讗讞专 砖谞砖讗专 诪讜注讚 诇讗讚诐 讛讞讝专讛 诪讘讛诪讛 诇讗讜 讞讝专讛 讛讬讗. 讜诇讻讗讜专讛 讛住讘专讛 讛讬讗 诇讛讬驻讱.29 讗诇讬讘讗 讚专讘 讝讘讬讚 砖诪讜注讚 诇讗讚诐 讛讜讬 诪讜注讚 诇讘讛诪讛 诇诪讛 转讛讬讛 讛讞讝专讛 诪讘讛诪讛 诇讘讚讛 讞讝专讛, 讜诪讗讬讚讱 诇讚注转 专讘 驻驻讗 砖诪讜注讚 诇讗讚诐 讗讬谞讜 诪讜注讚 诇讘讛诪讛 诇诪讛 诇讗 转讛讬讛 讞讝专转 讘讛诪讛 讞讝专讛 讗驻讬诇讜 诇讗 讞讝专 讘讜 诪讗讚诐.
讜谞专讗讛 砖讬砖 诇讞拽讜专 讘讚讬谉 诪讜注讚 诇讗讚诐 砖讛讜讗 诪讜注讚 诇讘讛诪讛 讗诐 讛诪讜讘谉 讛讜讗 砖讛砖诐 砖诇 诪讜注讚 诇讗讚诐 讻讜诇诇 讘讜 讗转 讛砖诐 砖诇 诪讜注讚 诇讘讛诪讛, 讚讛讬讬谞讜 砖讗诐 讛砖讜专 讛讜讗 诪讜注讚 诇讗讚诐 讛砖诐 砖诇 诪讜注讚 诇讘讛诪讛 讞诇 讘讜 诪诪讬诇讗, 讗讜"讚 讛诪讜讘谉 讛讜讗 砖注爪诐 诪注砖讛 讛注讚讗讛 诇讗讚诐 讞诇讛 讗祝 诇讘讛诪讛 讜讻讗讬诇讜 讛讜注讚 讛砖讜专 注诇 讛讘讛诪讛 注爪诪讛. 谞"诪 诇讞讝专讛 诪讘讛诪讛 讛讗诐 转讜注讬诇 讗讜 诇讗. 讗诐 讛砖诐 砖诇 诪讜注讚 诇讗讚诐 讻讜诇诇 讘讜 诪诪讬诇讗 讗转 讛砖诐 砖诇 诪讜注讚 诇讘讛诪讛 诇讗 转讜注讬诇 讞讝专讛 诪讘讛诪讛 讻诇 讝诪谉 砖谞砖讗专 诪讜注讚 诇讗讚诐. 诪讗讬讚讱 讗诐 诪讜注讚 诇讗讚诐 讛讜讬 诪讜注讚 诇讘讛诪讛 诪砖讜诐 砖谞讞砖讘 注"驻 讚讬谉 讻讗讬诇讜 讛讬转讛 讛注讚讗讛 诪诪砖 诇讘讛诪讛 转讜注讬诇 讛讞讝专讛 诪讘讛诪讛.
讜讛谞讛 专讘 讝讘讬讚 讜专讘 驻驻讗 讞诇讜拽讬诐 讘诪讜注讚 诇诪讬谉 讗讞讚 讛讗诐 讛讜讬 诪讜注讚 诇诪讬谉 讗讞专. 讜谞专讗讛 砖诇讗 讬转讻谉 诇讜诪专 砖讛砖诐 砖诇 诪讜注讚 诇诪讬谉 讗' 讘注诇诪讗 讻讜诇诇 讘讜 诪诪讬诇讗 讗转 讛砖诐 砖诇 诪讜注讚 诇诪讬谉 砖谞讬, 讜注诇讬谞讜 诇讛谞讬讞 砖诇专讘 讝讘讬讚 砖诪讜注讚 诇诪讬谞讜 讛讜讬 诪讜注讚 诇砖讗讬谞讜 诪讬谞讜 讛讬讬谞讜 砖诪讞砖讬讘讬诐 讗转 讛砖讜专 注"驻 讚讬谉 讻讗讬诇讜 讛讜注讚 诪诪砖 诇砖讗讬谞讜 诪讬谞讜. 诪砖讜诐 讻讱 讗诇讬讘讗 讚专讘 讝讘讬讚 讞讝专讛 诪讘讛诪讛 诇讘讚讛 诪讜注诇转 讗注"驻 砖注讚讬讬谉 诪讜注讚 诇讗讚诐 砖讻谉 讛讛注讚讗讛 诇讘讛诪讛 讛讬转讛 注"驻 讚讬谉 讛注讚讗讛 讘驻谞讬 注爪诪讛 讜诇驻讬讻讱 讗驻砖专 诇讞讝专 诪讗讜转讛 讛注讚讗讛 讘驻谞讬 注爪诪讛.
讜诇讚注转 专讘 驻驻讗 砖诪讜注讚 诇讗讚诐 讗讬谞讜 诪讜注讚 诇讘讛诪讛, 谞专讗讛 砖讗讬谉 讝讛 讞住专讜谉 讘讞诇讜转 讛砖诐 砖诇 诪讜注讚 讻讬 讛砖诐 砖诇 诪讜注讚 诇讗讚诐 诇专讘 驻驻讗 讻讜诇诇 讘讜 诪诪讬诇讗 讗转 讛砖诐 诪讜注讚 诇讻诇. 讗诇讗 讞住专 讘讘讬专讜专. 讛专讬 谞转讘讗专 诇诪注诇讛 砖诇讞诇讜转 讞讬讜讘 诪讜注讚 讗谞讜 讝拽讜拽讬诐 讙诐 诇讞诇讜转 砖诐 诪讜注讚 讜讙诐 诇讘讬专讜专 砖砖讜专 谞讙讞谉 讛讜讗. 讜讗诐 讬讙讞 砖讜专 讗讚诐 讙' 驻注诪讬诐 讗讱 诇讗 讘讛诪讜转 讗注"驻 砖讘讞诇讜转 讛砖诐 砖诇 诪讜注讚 诇讗讚诐 谞讻诇诇 讛砖诐 砖诇 诪讜注讚 诇讘讛诪讜转, 讘专诐 注讚讬讬谉 讞住专 讛讘讬专讜专 砖砖讜专 谞讙讞谉 讛讜讗 诇讘讛诪讜转 讜爪专讬讱 诇谞讙讞 注讜讚 讙' 讘讛诪讜转 讘谞讜住祝 诇讗讚诐. 讜讘讻谉 讗诐 讬讙讞 讙' 讘讛诪讜转 讛讜讘专专 砖讛讜讗 谞讙讞谉 诇讻诇. 讗诪谞诐 诪讚讬谉 讛讞讝专讛 讚专讜砖 砖讬讞讝专 诪讞诇讜转 讛砖诐 诪讜注讚 讜诇讗 诪讘讬专讜专 讘诇讘讚. 讘讛转讗诐 诇讻讱 讞讝专讛 诪讘讛诪讜转 诇讗讜 讞讝专讛 讛讬讗 讻讬 诇讗 讚讬 砖讬讞讝讜专 讘讜 诪讛讘讬专讜专 讗诇讗 爪专讬讱 砖讬注拽专 注讬拽专 讞诇讜转 讛砖诐 砖诇 诪讜注讚 砖讞诇 讘讜, 讜讛讜讗讬诇 讜诇讗 讞讝专 讘讜 诪讗讚诐 讜诇讗 注拽专 讗转 讞诇讜转 讛砖诐 砖诇 诪讜注讚 诇讗讚诐 诪诪讬诇讗 讬砖讗专 诪讜注讚 诇讘讛诪讛 讻讬 讛砖诐 砖诇 诪讜注讚 诇讗讚诐 讻讜诇诇 讘讜 诪诪讬诇讗 讗转 讞诇讜转 讛砖诐 砖诇 诪讜注讚 诇讘讛诪讛, 讜讚讜"拽 讛讬讟讘.
22 注讬讬谉 讘专诪讘"诐 (驻"讘 诪讛诇' 讗讘诇 讛诇讟"讜) 砖驻住拽 砖讘注转 砖讻讛谉 诪转讟诪讗 诇拽专讜讘讬讜 讗住讜专 诇讜 诇讛转讟诪讗 讘讞讬讘讜专讬谉 诇诪转 讗讞专 讻讬 讟讜诪讗转 拽专讜讘讬诐 讚讞讜讬讛 讜诇讗 讛讜转专讛. 讜诪讜讻讞 砖讗住讜专 诇讻讛谉 诇讛讟诪讗 诇讙讜驻讜 砖诇 诪转 讜讗注"驻 砖讗讬谞讜 诪讜住讬祝 讟讜诪讗讛 注诇 讟讜诪讗转讜. 注讜讚 讗讬转讗 讘诪住' 砖诪讞讜转 (驻"讚 讛诇' 讻"讗 诪讜讘讗讛 讘转讜住' 谞讝讬专 砖诐) 砖讚讜拽讗 讘讟讜诪讗讛 砖谞讝讬专 诪讙诇讞 注诇讬讛 讻讛谉 诪讜讝讛专 注诇讬讛, 讜诪讜讻讞 砖诪讜讝讛专 诪诇讛讟诪讗 诇注爪诪讜 砖诇 诪转, 讻讬 讝讛讜 讬住讜讚 讛讚讬谉 砖诇 讛讟讜诪讗讜转 砖谞讝讬专 诪讙诇讞 注诇讬讛谉 讚讛讬讬谞讜 讚讛讜讬讬谉 注爪诪讜 讜讙讜驻讜 砖诇 讛诪转.
23 注讬讬谉 讘专诪讘"谉 注讛"转 (讘诪讚讘专 讬"讟, 讟"讝) 砖讗讬谉 讞专讘 讻讞诇诇 诪讟诪讗 讘讗讛诇 讜讙诐 讗讬谞讜 诪爪专讬讱 诇诪转讟诪讗 讘讞专讘 讛讝讗转 讙' 讜讝' 讘诪讬 讞讟讗转. 讜讗诇讬讘讬讛 讟讜诪讗转 讞专讘 讟讜诪讗讛 讞讚砖讛 讛讬讗 讜讗讬谞讛 讚讜诪讛 诇讟讜诪讗转 讛诪转 注爪诪讜. 讜驻注诐 砖诪注转讬 诪诪讜"专 讝爪"诇 砖讗讬谉 讞专讘 讻讞诇诇 转讜诇讚转 讟讜诪讗转 讛诪转 讻讬 讗讬谉 讛诪转 诪讟诪讗 讗转 讛讞专讘 讻转讜诇讚讛 讗诇讗 砖讛转讜专讛 讛讟讬诇讛 讟讜诪讗转 诪转 讞讚砖讛 注诇 讛讞专讘 砖谞讙注 讘讞诇诇. 讜讘讻讱 拽讜砖讬转 讛转讜住' 诪转讜专爪转 讻讬 讞专讘 讗讬谞讜 转讜诇讚转 讟讜诪讗讛 讗诇讗 砖讞诇讜转 讟讜诪讗转 注爪诪讜 讛讜讗. 讜讚讜诪讛 诇讘讜注诇 讝讘讛 砖讗讬谉 讛讝讘讛 诪讟诪讗讛 讗转 讘讜注诇讛 讗诇讗 砖讛讜讗 诪转讟诪讗 诪注爪诪讜, 讜讗讻诪"诇.
24 诇讻讗讜专讛 驻讬专砖 讝讛 讘专诪讘"诐 诪转谞讙讚 诇专讘 讛诪讙讬讚 讜讛诇"诪 讛住讜讘专讬诐 砖讗诇讬讘讗 讚讛专诪讘"诐 砖讻砖讛讞讬讜转 讛诪讝讬拽讬诐 诪讝讬拽讬谉 讘讗讜驻谉 砖讚专讻谉 讘讻讱 砖讛谉 驻讟讜专讬谉 讘专讛"专 讜讻讙讜谉 讗专讬 砖讚专住 讘专讛"专 砖驻讟讜专. 讜注讬讬谉 讘专诪讘"诐 驻"讙 诪讛诇' 谞"诪 (讛诇"讝).
25 讜诇讻讗讜专讛 谞"诪 砖驻讟讜专 讘专讛"专 讻诪讜 砖谉. 讗讱 讬注讜讬讬谉 诇拽诪谉 砖专讘讬谞讜 讝爪"诇 讛住讘讬专 砖诇驻讬 讛专诪讘"诐 驻讟讜专 砖谉 讜专讙诇 讘专讛"专 讗讬谞讜 诪讙讝讬讛"讻 讗诇讗 诪讟注诐 讚讗讜专讞讬讬讛讜 讘讛讻讬 讜讬砖 诇讛诐 专砖讜转 诇注砖讜转 讻谉 讘专讛"专. 讗讱 住讘专讛 讝讜 讗讬谞讛 驻讜讟专转 砖谉 诪砖讜谞讛 讘专讛"专 砖诇驻讬 讛住讘专讛 讛讝讗转 诪住转讘专 砖讞讬讬讘 讘专讛"专. 讜讗诪谞诐 拽讬讬诪讜转 谞"诪 讗讞专讜转 讻讙讜谉 讘爪专讜专讜转, 讘讻讜驻专 讜讘砖诪讬专讛 诪注讜诇讛 讜驻讞讜转讛, 讜讚讜"拽.
26 讜诪讗讞专 砖讗讬谉 讛驻讟讜专 讚专讛"专 讞诇 讗讬谞谞讜 讘讞诇讜转 讚讬谉 诪讝讬拽讬诐 砖诇 砖谉 讜专讙诇 讜讻诇讜诇讬诐 讘诪讝讬拽 砖诇 拽专谉. 讜诇驻讬"讝 讗谞讞谞讜 讞讬讬讘讬诐 诇讞诇拽 讘讬谉 讻讜讜谞讛 诇讛讝讬拽 讘讛' 讛诪讝讬拽讬诐 砖讗讬谉 诇讛诐 专砖讜转 诇讛讝讬拽 讘专讛"专 讜诇驻讬' 讗讬谞诐 砖谉 讜专讙诇 讗诇讗 拽专谉 诇讘讬谉 砖谉 诪砖讜谞讛 讚讛讜讬 诪讝讬拽 砖谉 讻讚谞"诇. 讜爪"诇 砖诇砖谉 诪砖讜谞讛 讬砖 专砖讜转 诇讛讬讜转 讘专讛"专 讜诇讛讝讬拽 讜讞诇 驻讟讜专 砖谉 讘专讛"专, 注讬讬谉 讘讛注专讛 22.
27 注讬讬谉 讘转讜住' 讚"讛 讗讘诇 讘诪讞讜讘专转 砖讬砖 诇诇诪讜讚 诪讞讜讘专转 诪讘讜专 讜诪讞讚 诪砖讗专 讛讗讘讜转 诇讞讬讬讘讜 诇讻转讞讬诇讛 谞"砖. 讗讜诇诐 讗讬谞诐 诪讝讻讬专讬诐 讗转 讛讚讬谉 讚专讛"专. 讜诇讻讗讜专讛 讗诐 诇诪讚讬诐 讗讜转讜 诪讘讜专 讜讗砖 讚讬谞讜 砖讞讬讬讘 讘专讛"专, 讜讗诐 讛诇讬诪讜讚 讛讜讗 诪讘讜专 讜专讙诇 讚讬谞讜 砖驻讟讜专 讘专讛"专. 讜专讘讬谞讜 讝爪"诇 讚谉 讘砖讬注讜专讬讜 讘讻讜讜谞转 讛转讜住', 讜爪"注.
28 注讬讬谉 讘讛讙讛转 专注"讗 (讬讜"讚 住讬' 专住"讙) 讘砖诐 诪讛专讬"讟 砖讘诪转讜 讗讞讬讜 诪讞诪转 诪讬诇讛 讜注讘专讜 讜诪诇讜 注讜讚 讗讞讬诐 讜讞讬讜 砖讛讞讝专讛 诪讜注讬诇讛 砖砖讜讘 讗讬谉 讻讗谉 住讻谞讛. 讜讞讝专讛 讛讝讗转 讛讬讗 讞讝专讛 讘讚讬谞讬 讘讬专讜专 讗讱 讗讬谉 讞诇讜转 砖诐 诇讞讝讜专 讘讜 诪诪谞讛.
29 注讬' 讘转讜住' 讛讙专注拽"讗 诇诪砖谞讬讜转 讗讜转 诪"讗.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

